iPhone 15 Pro 5 qat yaxınlaşdıran periskop kamera\nApple şirkətinin növbəti il təqdim etməsi gözlənilən iPhone 15 Pro smartfonunda periskop kameraya keçəcəyi gözlənilir. iPhone 14 smartfon seriyasının təqdimatına hələ uzun müddət qaldığını nəzərə alsaq, indidən iPhone 15 ilə bağlı sızıntılar gəlməyə başlayıb.\nPeriskop kamera sistemi smartfon ekosistemində ciddi bir yenilik olaraq görülür. İlk dəfə Huawei tərəfindən istifadə edilən periskop kameralar smartfonların daha yaxşı şəkil və video çəkməsinə kömək etdi. O zamandan sonra bir çox smartfon istehsalçısı periskop kameraya keçid edib. Lakin istifadəçilərin əsas gözlədiyi Apple şirkətinin də keçməsi idi. Bundan bir müddət əvvəl analitik Ming-Chi Ku tərəfindən verilən məlumatlara görə Apple şirkəti də periskop kameraya keçməyi planlayırdı. İndi isə bir başqa analitik olan Jeff Pu bildirir ki, Apple şirkəti 5 qat yaxınlaşdırma edə bilən periskop kameraları test etməyə başlayıb.\nYeni kamera sisteminin iPhone 15 Pro və Pro Max modellərində istifadə edilməsi gözlənilir. Həmçinin verilən bir digər məlumata görə Apple şirkəti periskop kameraların istehsalı üçün Lante Optics şirkəti ilə danışıqlara başlayıb. Bundan başqa Apple-ın artıq son versiya periskop kameraları test etdiyi və son qərarın May 2022-də veriləcəyi də bildirilir.\nMotorola X30 Pro fərqli kamerası ilə gəlir!


Karantin rejimi yumşaldılır - Rayonlara gediş-gəlişin bərpası, SMS icazənin ləğvi... - Hürriyyət\nEv Sosial Karantin rejimi yumşaldılır – Rayonlara gediş-gəlişin bərpası, SMS icazənin ləğvi…\nKarantin rejimi yumşaldılır – Rayonlara gediş-gəlişin bərpası, SMS icazənin ləğvi…\n11:10 - 28 İyul, 2020\nHurriyyet.org xəbər verir ki, məsələ ilə bağlı Modern.az-ın suallarını cavablandıran Milli Məclisin Səhiyyə komitəsinin sədri Musa Quliyev də bildirib ki, artıq sərt karantin rejiminin yumşaldılmasına getməliyik:\n“Amma istənilən halda nə qədər COVİD-19 dünya atmosferində dövran edir və yəqin ki, yaxın vaxtlarda da getməsi gözlənilmir, biz hamımız yeni qaydalarda-məsafənin gözlənilməsi, tibbi maskadan və davamlı olaraq dezinfeksiya vasitələrindən istifadə ilə yaşamağa öyrəşməliyik. Mütəxəssislərin bildirdiyinə görə, bu vasitələr yaxın 1-2 il ərzində bizim həyat tərzimizə çeviriləcək. Digər tərəfdən, səhiyyə maarifi işini həm özümüz öyrənməliyik, həm də yoldaşlarımıza, dostlarımıza öyrətməliyik. Hər hansı xəstə ilə yaxud xəstə yaxını ilə kontakta olduqda müayinədən keçmək mütləqdir”.\n“Amma vacib olmadıqca insanlar evdə təcridə üstünlük verməli, ünsiyyəti minimuma endirməlidirlər. Güman olunur ki, yumşalma zamanı SMS icazə də ləğv edilsin, metronun fəaliyyəti də bərpa olunsun. Amma təbii ki, bütün bunlara sanitar-epidemioloji vəziyyət təhlil edildikdən sonra qərar veriləcək”.\nParlamentarinin sözlərinə görə, təhsil müəssisələrində təhsilin bərpası ilə bağlı avqustun 15-dən sonra qərar veriləcək:\n“Bu, virusun özünü necə aparmasından asılı olacaq. Bəzi ölkələr koronavirusa qalib gəldiklərini bəyan etsələr də, yenidən sərtləşdirməyə getməyə məcbur oldular. Ona görə də avqustun ikinci yarısından sonra təhsillə bağlı qərar açıqlanacaq. Amma güman edilir ki, məsafədən təhsilə üstünlük veriləcək. Cənab Prezident İlham Əliyevin də vurğuladığı kimi, bizim üçün əsas olan insanların sağlamlığıdır. Ola bilər ki, yarım il ərzində təhsili məsafədən həyata keçirək”.\n“Vəziyyət pisləşir, yoluxacaqsınız” deməklə maarifləndirmə olmur”\nƏvvəlki məqaləBakıda gənc oğlan 55 yaşlı kişini qətlə yetirdi\nNövbəti məqalədəAZƏRBAYCAN VƏ GÜRCÜSTANA QARŞI TƏXRİBAT – Ermənilər indi də Samtsxe–Cavaxetiyanı Gürcüstandan qoparmağa çalışırlar…


Günün qoroskopu (4 yanvar) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n4 yanvar çərşənbə axşamı, I Ay günü, Günəş - Oğlaqda, Ay – Oğlaqda, Merkuri - Oğlaqda, Venera - Əqrəbdə, Mars - Oğlaqda, Yupiter - Balıqlarda, Saturn - Tərəzidə, Uran - Qoçda, Neptun - Dolçada, Pluton - Oğlaqda.\nQOÇ - Səhhətinizlə bağlı problem yarana bilər. Əsəblərinizi düzəlməyən işlərə görə korlamayın. Maddi imkanlarınızı artırmaq imkanlarınız çox məhduddur, onlardan istifadə etməlisiniz. Şəxsi məsələlərdə hələ ki, durğunluqdur.\nBUĞA - Gücünüz çoxdur. Özünüzü bu gün dostlarınızın əhatəsində problemsiz hiss edəcəksiz. Əlinizi atdığınız hər bir işdə uğurlarınız olacaq. Maddi vəziyyətinizi yaxşılaşdırmaq cəhdlərinizdən əməli nəticə gözləyə bilərsiniz. Ünsiyyətlərinizlə bağlı problem yaranmayacaq.\nƏKİZLƏR - Bu gün heç bir işiniz istədiyiniz kimi yaxşı getmir. Səhhətinizlə bağlı narahatlıq yarana bilər. Pul qazanmaq imkanlarınız, demək olar ki, qalmayıb. İmkanlı adamlardan indi istifadə etməsəniz, sonra əziyyət çəkərsiniz.. Ünsiyyətlərinizi genişləndirin.\nXƏRÇƏNG –İşləriniz rahat alınacaq. Maddi imkanlarınızı artırmaq cəhdlərinizin real nəticəsini görəcəksiz. Özünüzü gümrah hiss edəcəksiniz. Qənaət rejimində qalmağınız məsləhətdir.\nŞİR - Səhhətinizi kənar təsirlərdən gözləyin. İşləriniz yaxşı getmirsə, kədərlənməyə dəyməz. Çətin günün ömrü az olar. Maddi imkanlarınızı artırmaq şanslarınız, hələ ki, çox azdır. Şəxsi münasibətlərdə yaxşılığa doğru yenilik gözlənmir.\nQIZ - İndi özünüzü gümrah hiss edirsiniz. İşlərinizi sahmana salmaq üçün əlverişli şərait yaranıb. Bütün imkanlarınızı buraxdığınız səhvlərin yaratdığı gərginliyi aradan qaldırmağa sərf edin. Maddi imkanlarınızı adtərmaq şanslarınız çoxdur.\nTƏRƏZİ - İşlərinizin rahat getməsi üçün şərait yaranıb. Maddi vəziyyətinizi yüksəltmək imkanlarınız qalmayıb. Hələ ki, qənaətlə dolanmağa məhkumsunuz. Ünsiyyətlərinizdə yaranmış gərginliyi yumşaltmaq bu günlərdə alınmayacaq.\nƏQRƏB - Səhhətinizdən şikayət etməyə ciddi sıbıb olmayacaq. Günün uğurundan bəhrələnəcək, nəzərdə tutduğunuz bütün planlarınızı demək olar ki, həyata keçirəcəksiz. İmkansızlığa baxmayaraq, sizi sevən adamlara yardımınız dəyəcək.\nOXATAN - Səhhətiniz üçün də vaxt tapın. Düzəlməyən işlərdən ötrü özünüzə zülm etməyin. Çətin keçən bu gündə nəzərdə tutduğunuz məsələləri həyata keçirərkən maneələrlə qarşılaşacaqsız, ruhdan düşməyin. Maliyyə imkanlarını artırmaq şanslarınızı yoxdur, qənaətlə dolanın.\nOĞLAQ - Romantik əhval-ruhiyyəniz yüksək olacaq. Maddi durumunuzu artırmaq şanslarınız çoxdur, istifadə etməlisiniz. Bu, həmişə belə olmayacaq. Ünsiyyətlərinizi çoxaldın. Boş mübahisələrə baş qoşunca, xeyir gətirəcək məsələlərin həllinə girişin.\nDOLÇA - Problemlərlə dolu olan gündə səhhətinizlə bağlı narahatlıq yarana bilər. Maddi vəziyyətinizi yaxşılaşdırmaq imkanlarınız demək olar ki, qalmayıb. Şəxsi məsələlərinizdə gərginlik davam etməkdədir.\nBALIQLAR - Özünüzü gümrah hiss edəcəksiniz. İndi istədiyiniz məsələni həll etməyə gücünüz yetərincə çoxdur. Maddi durumunuzu yüksəltmək üçün çalışmalarınızda əməli nəticələriniz var. Biliklərinizi artırmasanız, pərtlik ovqatı yaşayacaqsınız.\n4 yanvar 2011 21:15\nhec biri duz gelmedi\n4 yanvar 2011 15:13\nTŞK SAĞOL MÜNƏCCİM QARDAŞ\n4 yanvar 2011 14:37\n4 yanvar 2011 14:34\ntewekkurler men bele seyleree inanmiram\n4 yanvar 2011 14:33\nQIZ - İndi özünüzü gümrah hiss edirsiniz. İşlərinizi sahmana salmaq üçün əlverişli şərait yaranıb.\n4 yanvar 2011 14:28\n4 yanvar 2011 14:27


QMİ-nin mətbuat xidmətindən Teleqraf.com-a daxil açıqlamada deyilir:\nBildiririk ki, Ağayi Amulininin məlum çıxışı, əlbəttə ki, İran-Azərbaycan əlaqələrinin möhkəmlənməsinə, xalqlarımız arasında dostluq və qardaşlıq münasibətlərinin dərinləşməsinə xidmət etmir. Ərdəbil kimi qədim, zəngin tarixə malik bir Azərbaycan şəhərində, dini-mədəni irsimizə həmişə ehtiram bəsləyən bir icmanın hüzurunda belə bir çıxışı özünə rəva bilmək azı hörmətsizlikdir.\nİran İslam Respublikasının da etiraf etdiyi kimi, Azərbaycan öz torpaqlarını - Qarabağı azad etməklə ərazi bütövlüyünü bərpa edib. İndi isə bu torpaqlarda öz suveren hüquqlarını, beynəlxalq qanunlara uyğun olaraq möhkəmləndirməklə, erməni barbarlarının dağıtdığı, tarmar etdiyi evlərimizi, viran qoyub donuz tövləsinə çevirdiyi məscidlərimizi, məhv etdiyi mədəni-mənəvi irsimizi bərpa və yenidənqurma işləri apardığı zaman bu uğurlara bizimlə bərabər ağayi Amulinin də sevinməsi məntiqi olardı.\nLakin təəssüf ki, Ərdəbil məscidinin imamı qəsbkarların, separatçıların vandal əməllərinə göz yummağı tərcih etdi. Biz dindarlar, möminlər yəqin ki, şirdən, onun quyruğundan, müharibədən deyil, Allahın buyurduğu, Peyğəmbərimizin tövsiyə etdiyi kimi sülh, barış, dinclik niyyətindən, onun rəmzi olan göyərçindən danışmalıyıq.


"ƏDV ödəyicisi olan obyektlərə lövhə vurulsun" - ƏDV-nin qaytarılması\nPul heç zaman artıq olmur: Cibinizdən xərclədiyinizin bir hissəsi cibinizə qaydır\n20:15 17.06.2020 (Yenilənib 20:16 17.06.2020) Qısa URL\nEkspert: "Bəzi vergi ödəyiciləri elə bilirlər ki, köhnə kassa aparatının çekini vətəndaşa verməklə öz vəzifələrini yerinə yetiriblər. Amma bu, belə deyil. Artıq köhnə kassa aparatının çekini vermək, vətəndaşa çek təqdim edilməmiş kimidir"\nBAKI, 17 iyun — Sputnik. Artıq pərakəndə ticarət və ya iaşə obyektlərindən alınmış mallara görə ödənilən ƏDV-nin bir hissəsi istehlakçılara geri qaytarılıb.\nSputnik Azərbaycan-ın məlumatına görə, prosesin başlandığı may ayı ərzində alınmış mallara görə ödənilmiş ƏDV-nin qaytarılması üçün istehlakçıların müraciətlərinin qeydiyyata alındığı informasiya sistemi olan xüsusi portalda (www.edvgerial.az) 264 min nəfər qeydiyyatdan keçib. Qeydiyyata alınmış istifadəçilərdən 194.711-i və ya 74 faizi əldə etdiyi kassa çekləri barədə məlumatları portaldakı elektron kabinet vasitəsilə sistemə daxil ediblər.\nMay ayı ərzində vətəndaşlar tərəfindən 2,9 milyondan çox kassa çeki barədə məlumat www.edvgerial.az portalında qeydə alınıb. Həmin çeklər üzrə geri ödənilməsi tələb olunan ƏDV-nin məbləği 1,7 milyon manat təşkil edir. Artıq təsdiq olunmuş çeklər üzrə 207,8 min manat ƏDV məbləği geri ödənilib və istehlakçıların elektron kabinetindəki virtual "pul qabı"na yerləşdirilib, qalan ƏDV məbləği isə geri ödənilmə müddəti üzrə gözləmədədir.\nİqtisadçı-ekspert Anar Bayramov Sputnik Azərbaycan-a açıqlamasında bu istiqamətdə olan çətinliklərdən, vətəndaşların hansı məqamlara diqqət etməsindən danışıb.\nEkspert deyib ki, vətəndaş 90 gün ərzində nəzarət-kassa aparatı çekinin 12 simvollu fiskal İD-sini elektron kabineti vasitəsilə sistemə daxil etməlidir: "Eyni zamanda "BirBank" tətbiqini telefonlarına yükləyən bütün istifadəçilər bu tətbiq vasitəsilə də çekin üzərində olan QR kodu oxudaraq ƏDV-ni daha rahatlıqla geri qaytara bilərlər. Nağd ödənişlərdə satıcı istehlakçıya onlayn nəzarət-kassa aparatının çekini təqdim etməlidir. Nağdsız qaydada ödəniş edildikdə və POS-terminal nəzarət-kassa aparatı ilə inteqrasiya olunmadıqda, vətəndaşa əlavə olaraq POS-terminaldan çıxarış da verilməlidir".\nO bildirib ki, ƏDV-nin müəyyən hissəsinin qaytarılması zamanı satıcı və ya xidmət göstərən tərəf mütləq ƏDV ödəyicisi olmalıdır: "Yaxşı olar ki, ƏDV ödəyicisi olan obyektlərin üzərində ƏDV ödəyicisi olduğunu göstərən lövhə vurulsun. Nəzərə alaq ki, bu da bir marketinqdir. Amma heç kim vergi ödəyicisindən mükəlləfiyyətini dəyişərək sadələşdirilmiş vergi ödəyicisi deyil, ƏDV ödəyicisi olmağı tələb edə bilməz.\nBunu bazar tənzimləyir. Amma təəssüf ki, ən böyük problem əksər vergi ödəyicilərinin hələ də yeni nəsil kassa aparatları quraşdırmamasıdır. Amma hissə-hissə bunu təmin etmək mümkündür. Məsələn, pərakəndə satışla məşğul olan iri şirkətlər var ki, şəxsən özümə yeni nəsil kassa aparatının çekini təqdim etmir, hələ də köhnə çek verirlər. Buna nəzarət olmalıdır".\n"Vergi ödəyicisi çek verməyə borcludur və ödəyici öz məsuliyyətini dərk edərək bunu etməlidir və buna da nəzarət olmalıdır. Amma burada digər bir problem ondan ibarətdir ki, yeni nəsil kassa aparatlarından istifadə və onun daxili uçota tətbiqi bir az qəlizdir. Ona görə də bu istiqamətdə sadələşdirmə işləri aparılmalı, məsələ daha aydın olmalıdır", – deyə o qeyd edib.\nEkspert əlavə edib ki, hazırda yeni nəsil kassa aparatlarının mərhələli tətbiqi davam edir: "Artıq köhnə kassa aparatları ilə vətəndaşa verilən çeklər çek hesab edilmir, hökmən yeni nəsil kassa aparatının çeki vətəndaşa təqdim olunmalıdır. Bəzi vergi ödəyiciləri elə bilirlər ki, köhnə kassa aparatının çekini vətəndaşa verməklə öz vəzifələrini yerinə yetiriblər. Amma bu, belə deyil. Artıq köhnə kassa aparatının çekini vermək, vətəndaşa çek təqdim edilməmiş kimidir. Ümumilikdə pərakəndə ticarət və ya iaşə obyektlərindən alınmış mallara görə ödənilən ƏDV-nin bir hissəsinin geri qaytarılması mexanizmi uğurla işləyəcək".\nQeyd edək ki, alış-veriş edən və ya xidmətdən yararlanan tərəf fiziki şəxs olmalıdır. ƏDV-nin bir hissəsinin qaytarılması yalnız yeni nəsil kassa aparatlarının tətbiq olunduğu obyektlərdə mümkündür. Hazırda yeni nəsil kassa aparatlarının mərhələli tətbiqi davam edir. Çekin çap edildiyi tarixdən 30 gün sonra ƏDV məbləğinin nağdsız ödənişlər üzrə 15 faizi, nağd ödənişlər üzrə 10 faizi müvəkkil bank tərəfindən alıcının elektron kabineti açılarkən yaradılmış virtual "pul qabı"na yerləşdirilir. İstifadəçilər toplanmış vəsait ilə kommunal, mobil, internet, TV, cərimə və sığorta ödənişlərini həyata keçirə, həmçinin ölkədaxili bank kartlarına köçürmələr edə bilərlər. Layihənin maliyyə partnyoru "Kapital Bank"dır.\nOnu da bildirək ki, vergi ödəyicilərinin yeni nəsil nəzarət-kassa aparatları ilə təminatı 2022-ci ilin sonunda başa çatacaq. 2019-cu ildən yeni nəsil nəzarət-kassa aparatlarının tətbiqinə başlanılıb. Bu proses 4 mərhələdən ibarətdir. İlk 2 mərhələ 2019-cu ildə 91 faiz icra edilib. 2020-ci ildə 3-cü mərhələnin icrasına başlanılıb. Tam olaraq bütün vergi ödəyicilərinin əhatə edilməsi isə 2022-ci il dekabrın 31-də başa çatacaq.\nAzərbaycan ərazisində e-kassalara keçid prosesi "Vergilər Nazirliyinin elektron informasiya sisteminə real vaxt rejimində qoşulmalı olan "Nəzarət-kassa aparatlarının tətbiqi Qrafiki"nin təsdiq edilməsi haqqında Nazirlər Kabinetinin 2019-cu il 14 fevral tarixli 52 nömrəli qərarına əsasən həyata keçirilir. Müəyyən olunmuş müddət ərzində e-kassalara keçməyən vergi ödəyicilərinə qanunvericilikdə nəzərdə tutulan maliyyə sanksiyaları tətbiq ediləcək.


World of Tanks sizi yeni bir PvE rejimi ilə geri qaytarmaq istəyir - buna dəyərmi? - benedict grothausnone\nƏSas benedict grothaus World of Tanks sizi yeni bir PvE rejimi ilə geri qaytarmaq istəyir - buna dəyərmi?\nWorld of Tanks sizi yeni bir PvE rejimi ilə geri qaytarmaq istəyir - buna dəyərmi?\nII Dünya Müharibəsinin bitməsinin 75 illiyi yaxınlaşır. Onlayn oyun World of Tanks bunu yeni bir PvE rejimi ilə qeyd edir. Oyun hələ 2020-ci ildə buna dəyərmi??\nBu nə cür rejimdir? "Weg nach Berlin ", WW2-nin sona çatmasının 75-ci ildönümü münasibətilə zamanla məhdud bir PvE tədbiridir. 18 maya qədər Berlin və ətrafında maraqlı döyüşlər yaşayacaqsınız.\nHər şeydən əvvəl, Kvelburg, Oder və Westwall xəritələrindən istifadə edərək Berlinə getmək lazımdır. Gecə yarısından qısa bir müddət sonra yalnız 9 Maydan oraya çatacaq və şəhərin azadlığı üçün mübarizə aparacaqsınız. Bunu etmək üçün beş oyunçu bir araya gəlir və ardıcıl beş hədəfi yerinə yetirməlidir:\nTutulan Zona A.\nA Bölgəsini Müdafiə edin..\nTutulan Zona B.\nB Bölgəsini müdafiə edin və qarşı müdafiə sahələrini keçin.\nSon döyüşdə qarşı-qarşıya gələn komandirləri məhv edin.\nMükafat olaraq, digər şeylər arasında, Tier VII, IS2-S unikal Sovet ağır premium tankını alacaqsınız.\nBu Sovet mükafat tankı, hadisəni mənimsəmək üçün bir mükafat olaraq "Berlinə gedən yol " olaraq verilir..\nProblemləri olan bir hadisə\nOyunçular hadisə haqqında nə düşünürlər? Tədbir oyunçuları bir az bölüb. Bəziləri bunu çox çətindir, bəziləri üçün mükafat kifayət qədər yaxşı deyil. Hələ başqaları çətin problemdən məmnundurlar.\ngustavo33 reddit-də deyir: “Berlinə gedən yol bir zarafatdır. Oyun rejimini qətiyyən sevmirəm. Son dərəcə zərifdir və yaxşı mükafatlar qazanmırsınız. "\nAcronos rəsmi forumda yazır: "Gözəl rejim, tanklar üçün gözəl inkişaf fürsətləri və həqiqətən tələb olunan AI, ancaq XP / qələbə nöqtələri barədə nə düşündünüz?! Birtəhər daha ədalətli ola bilməzdin? "\nTrubo2Sven rəsmi forumda belə izah edir: "Özlüyündə " Berlinə gedən yol "hadisəsi yaxşıdır, ancaq diqqətinizi yalnız Artys (artilleriya) cəlb edirsə, bu, uzunmüddətli dövrdə cansıxıcıdır. Bu bəzilərinin tədbiri oynamasına mane ola bilər. "\nwumpboy rəsmi forumda deyir: "İndi bir neçə dövr etdim. Rejim əyləncəli və fərqli bir şeydir. "\nYouTube məzmununu göstərin Xarici məzmunun mənə göstərilməsinə razıyam. Şəxsi məlumatlar üçüncü tərəf platformalarına ötürülə bilər. Məxfilik siyasətimiz haqqında daha çox oxuyun. YouTube məzmununa keçid World of Tanks-da "Berlinə gedən yol " adlı tədbir belə işləyir.\nTanklar öz mövqelərini saxlayır\nWorld of Tanks-ın hazırkı vəziyyəti necədir? World of Tanks sadiq bir cəmiyyətə sahibdir. Həmişə bir matç üçün kifayət qədər oyunçu tapacaqsınız. Bununla birlikdə, oyunçular bəzi problemlərə də diqqət çəkirlər.\nBeləliklə, yeni başlayanlar üçün giriş bəziləri üçün çox çətindir. Jak_Atackka'nın redditdə qeyd etdiyi kimi, yeni gələnlər üçün mükafatlar olmalıdır ki, qaziləri tez bir zamanda tuta bilsinlər və aşağı təbəqələr də bir dəyişiklik əldə etsinlər..\nBundan əlavə, artilleriya oyunçu 3ULL-a görə sadəcə çox cansıxıcı olan təkrarən tənqid olunur.\nLoupojka-ya görə, World of Tanks hələ də əyləncəlidir, yalnız xırdalamaq bir az çox ağırdır.\nXülasə olaraq, World of Tanks-ın hələ də bir çox oyunçu üçün əyləncəli olduğunu, eyni zamanda problemlərinin olduğunu söyləmək olar.\nYaxşı oyun 2020 dəyər? Təxminən on yaşında olmasına baxmayaraq World of Tanks, hələ də tonlarla oyunçuya sahibdir və tanış, əyləncəli və möhkəm bir tank hərəkəti təklif edir. Bundan əlavə, sürətli təkərli zirehli nəqliyyat vasitələri kimi yeni nəqliyyat vasitələri ilə hər zaman yeni yeniləmələr olur. Bir başlanğıc olaraq, artıq qeyd olunduğu kimi bir az çətindir. Buna baxmayaraq, bu bir Free2Play oyunudur və WoT-un onlara uyğun olub-olmadığını hər kəs özləri görə bilər.\nWorld of Tanks, çox oyunculu aksiyon oyunlarının bir qədər qeyri-adi bir təmsilçisidir, lakin oxşar oyunçuları atıcı fokuslu görmək istəyirsinizsə, PS4, Xbox One, Read for 11 ən yaxşı multiplayer onlayn atıcı 2020-nin MeinMMO siyahısına baxmalısınız. PC.\nƏvvəLki MəQalə PS Plus dekabr 2020: Yeni aylıq oyunlar indi buradadır - əldə edin\nSonrakı MəQalə Halo Infinite buraxılışını 2021-ə təxirə saldı - inkişaf etdiricilər belə deyir


İlham Əliyev xanımı ilə ziyafətdə -\nİlham Əliyev xanımı ilə ziyafətdə - FOTOLAR\n00:13 16 Mart 2018 Oxunub : 4193\nMartın 15-də VI Qlobal Bakı Forumunun iştirakçılarının şərəfinə ziyafət verilib.\nZiyafətdə Azərbaycan Respublikasının Prezidenti İlham Əliyev və birinci xanım Mehriban Əliyeva iştirak ediblər.\nBir sıra ölkələrin dövlət və hökumət başçılarının, eləcə də sabiq dövlət və hökumət başçılarının, tanınmış siyasi və ictimai xadimlərin iştirak etdikləri ziyafətdə Prezident İlham Əliyev çıxış edərək dedi:\n-Forumun açılış sessiyasında və panel iclasları zamanı mənə müzakirələrin çox maraqlı və məhsuldar keçməsi barədə məlumat verildi. Əminəm ki, sizin təmaslarınız və qeydlərinizdən yaranan ideyalar bizim gələcək fəaliyyətimiz, onların xidmət etdiyi məqsədlər üçün çox dəyərli olacaqdır.\nMən bütün qonaqlarımızı Azərbaycanda görməkdən çox şadam. Mən çoxlu köhnə dostlarımı, həm fəaliyyətdə olan dövlət və hökumət başçılarını, həm də sabiq dövlət və hökumət başçılarını, uzun illər birlikdə işlədiyim rəhbərləri görürəm. Mən sizin ölkələrinizə səfərlərimi, sizin bizim ölkəmizə səfərlərinizi xatırlayıram. Bizim həqiqətən də çox yaxşı işçi münasibətlərimiz var idi və bu münasibətlər Azərbaycan və sizin ölkələriniz arasında daha sıx əlaqələrin qurulmasına çox kömək göstərib.\nBizimlə birlikdə olduğunuz, Nizami Gəncəvi Beynəlxalq Mərkəzinə verdiyiniz töhfə və dəstəyiniz üçün sizə təşəkkür edirəm. Əlbəttə ki, mən bir daha xanım Prezident Vike-Freyberqaya və cənab Serageldinə bizim ümumi amalımız üçün möhtəşəm, - fikrimcə, onların fəaliyyətinə belə qiymət vermək düzgün olardı, - töhfələrinə görə xüsusi minnətdarlığımı bildirmək istəyirəm. Çox sağ olun.\nSonra Nizami Gəncəvi Beynəlxalq Mərkəzinin həmsədri, Latviyanın sabiq Prezidenti Vayra Vike-Freyberqa çıxış edərək dedi:\nXanım Birinci vitse-prezident.\nƏziz dostlar və həmkarlar.\nMən bizə göstərdikləri davamlı dəstəyə görə Prezidentə və Birinci vitse-prezidentə təşəkkürümü ifadə etmək üçün Nizami Gəncəvi Beynəlxalq Mərkəzinin həmsədrinə qoşuluram. Ümid edirəm ki, VI Qlobal Foruma toplaşmış köhnə və yeni dostlarımız mənimlə razılaşarlar ki, bu, görüşlərin keçirilməsi, fikir mübadiləsi, dinlənilmək və digərlərini dinləmək üçün nadir bir məkandır. Fürsətdən istifadə edərək, mən, həmçinin bu Forumun ərsəyə gəlməsində çalışmış gənclərə də təşəkkürümü bildirmək istəyirəm. Bunun necə də böyük iş olduğunu təsəvvürünüzə gətirə bilərsiniz. Mən bizimlə öz təcrübələrinə başlayan, çox dəyərli təcrübəni əldə etmiş istedadlı gənclərə minnətdarlığımı bildirmək istəyirəm. Ümid edirəm, siz bu təcrübənin bəhrəsini görəcəksiniz.\nCənab Prezident, bizim burada çox nadir bir təşkilatımız olan Nizami Gəncəvi Beynəlxalq Mərkəzi var. Bu, elə bir məkandır ki, burada bütün dünya ölkələrini təmsil edən müxtəlif hökumət rəsmiləri və burada adətən bir masa ətrafında təmsil olunmayan ölkələrin nümayəndələri dostluq ab-havasında görüşmək üçün bir araya gəlirlər. Bizə göstərdiyiniz yüksək qonaqpərvərliyə, xoş münasibətə və dəstəyinizə görə Sizə səmimi qəlbdən təşəkkürümüzü bildiririk.\nXanımlar və cənablar, gəlin cənab Prezidenti alqışlayaq.\nAltıncı Qlobal Bakı Forumunun iştirakçılarının şərəfinə verilən ziyafətdə Azərbaycanın incəsənət ustalarının ifasında konsert proqramı təqdim olundu.\nNizami Gəncəvi Beynəlxalq Mərkəzinin təşkilatçılığı ilə keçirilən Qlobal Bakı Forumu artıq altıncı dəfədir baş tutur və budəfəki Forumda beynəlxalq münasibətlərin gələcəyi, münaqişələrin qarşısının alınmasında dialoqun rolu, miqrasiya, multikulturalizm, qlobal təhlükəsizliyin təmin olunması və digər mühüm məsələlər müzakirə edilir.\nQlobal Bakı Forumu artıq ənənəvi mötəbər tədbirə çevrilib. Bir çox mühüm beynəlxalq tədbirlərin keçirilməsində zəngin təcrübə toplayan Azərbaycan Qlobal Bakı Forumuna da uğurla ev sahibliyi edir. Bu cür tədbirlər ölkəmizin beynəlxalq birliyə təqdim olunması baxımından da vacib əhəmiyyət daşıyır.


Teatrşünas, tənqidçi, jurnalist, tədqiqatçı (1947-1991) Novruz Nuh bəy oğlu Təhməzov 3 may 1947- ci ildə Şamaxı rayonu, Udulu Sovetliyinin Paşalı kəndində anadan olmuşdur. Şorbaçı kənd 8 illik məktəbini bitirdikdən sonra orta təhsilini Əli Bayramlı şəhər 2 saylı məktəbində başa vurmuşdur.\nOrta məktəbi əla qiymətlərlə bitirən N.Təhməzov M.A.Əliyev adına Azərbaycan Dövlət İncəsənət İnstitutuna daxil olub. İnstitutu müvəffəqiyyətlə bitirdikdən sonra "Ədəbiyyat və İncəsənət" qəzetində çalışan Novruz Təhməzov mütəmadi olaraq elmlə də məşğul olmuşdur.\nAzərbaycan teatr sənətinin tarixinə dair yazdığı dissertasiyanı 1985-ci ildə Özbəkistanın paytaxtı Daşkənd şəhərində uğurla müdafiə edib, "Sənətşünaslıq namizədi" alimlik dərəcəsi almışdır. N.Təhməzov 1972-ci ildən AzZDİİ-nin "Teatr tarixi" kafedrasında müəllim, baş müəllim və müdir vəzifələrində çalışmışdır.Bir çox tərcümələr etmiş.\n1972- ci ildən "Ədəbiyyat və İncəsənət"qəzetində, "Qobustan" toplusunda, "Bakı" qəzetində respublikanın muasir teatr həyatından bəhs edən resenziya ,məqalələr cap edib. 1986-çı ildə "Xalq tamaşalarında rejissorluğun metodikası" adlı metodik göstərici çap olunub. 1989-cu ildə Moskvada keçirilən "K.S Stanislavski dəyişən dünyada" adlı beynəlxalq simpoziumunun nümayəndəsi olub. "Rejissorluq-bu sənətdir" adlı elmi nəzəri monografiya hazırlamışdı. Bundan başqa "Rus sovet dram teatrı tarixi" (M.1984) dərsliyini tərcümə edib.


Sosial qayğıya ehtiyacı olanlara mənzillər və Kəngərli rayon dini icmasına xidməti avtomobil təqdim edilib – Naxçıvan MR Daxili İşlər Nazirliyi\nMartın 7-də Qıvraq qəsəbəsindəki yeni yaşayış binasında hərbi xidmət vəzifəsini yerinə yetirərkən sağlamlığını itirmiş bir nəfərə üçotaqlı, Azərbaycan Respublikasının suverenliyi və ərazi bütövlüyünün müdafiəsi zamanı əlil olmuş şəxsə isə ikiotaqlı mənzil təqdim olunub, Kəngərli rayon dini icmasına xidməti avtomobil verilib.\nNaxçıvan Muxtar Respublikası Əmək və Əhalinin Sosial Müdafiəsi naziri Nicat Babayev çıxış edərək deyib ki, muxtar respublikada xüsusi qayğıya ehtiyacı olanların reabilitasiyası, onlara sosial xidmətlərin göstərilməsi, təhsili, məşğulluğu və yaradıcı potensiallarının aşkar edilməsi daim diqqət mərkəzindədir. Bununla yanaşı, sağlamlıq imkanları məhdud Azərbaycan Vətən müharibəsi iştirakçıları və şəhid ailələrinin mənzil-məişət şəraitlərinin yaxşılaşdırılması, minik avtomobillərinin verilməsi, onların tibbi və sosial bərpası istiqamətində də ardıcıl tədbirlər həyata keçirilir. Bu günədək şəhid ailələrinə və müvafiq kateqoriyadan olan şəxslərə 217 mənzil və fərdi evlər, 462 nəfərə isə minik avtomobilləri təqdim edilib. Bu gün sağlamlıq imkanı məhdud Azərbaycan Vətən müharibəsi iştirakçısına və xidməti vəzifəsinin icrası zamanı sağlamlıq imkanları məhdudlaşmış bir nəfərə mənzillərin verilməsi də bu sahədə görülən işlərin davamıdır. Nicat Babayev göstərilən diqqət və qayğıya görə Ali Məclisin Sədrinə minnətdarlığını bildirib.\nKəngərli rayon dini icmasının rəhbəri Mirtofiq Seyidov minnətdarlıq edərək deyib ki, muxtar respublikanın bütün yaşayış məntəqələrində geniş quruculuq işləri aparılır. Sosial obyektlər, inzibati binalar tikilir, yollar çəkilir, tarixi abidələrimiz bərpa olunur. Kəngərli rayonundakı Qarabağlar Türbə Kompleksinin öz tarixi görkəminə qaytarılması tarixi-mədəni irsimizə göstərilən qayğının daha bir ifadəsidir. Muxtar respublikada dini dəyərlərimizin qorunub yaşadılması sahəsində də ardıcıl tədbirlər görülür, yeni məscidlər tikilir. Kəngərli rayonunda da din xadimlərinə hərtərəfli qayğı göstərilir, məscidlər bərpa olunur. İslam dininin olduğu kimi təbliğ olunması, dini ayinlərin düzgün icrası və mənəvi dəyərlərimizin yaşadılması qarşımızda duran əsas vəzifədir. Bu vəzifələrin öhdəsindən layiqincə gələcək, göstərilən qayğı müqabilində daha səylə işləyəcəyik. Mirtofiq Seyidov Ali Məclisin Sədrini qarşıdan gələn Novruz bayramı münasibətilə muxtar respublika dindarları adından təbrik edib.\nNaxçıvan Muxtar Respublikası Ali Məclisinin Sədri Vasif Talıbov sağlamlıq imkanı məhdud Azərbaycan Vətən müharibəsi iştirakçısına və xidməti vəzifəsinin icrası zamanı sağlamlıq imkanları məhdudlaşmış şəxsə mənzillərin orderlərini təqdim edib, onlara firavan həyat arzulayıb. Həmçinin Ali Məclisin Sədri Kəngərli rayon dini icmasına “Naz Lifan-330” markalı minik avtomobilinin açarını təqdim edib.\nMüasir şəraiti olan mənzillərdə lazımi kommunal-məişət şəraiti yaradılıb. Yeni mənzillə təmin olunanlara xalça hədiyyə olunub.\nAzərbaycan Respublikasının suverenliyi və ərazi bütövlüyünün müdafiəsi zamanı sağlamlığını itirmiş Mirməhəmməd Seyidov və onun ailə üzvü Mahirə Seyidova, eləcə də Azərbaycan Vətən müharibəsi iştirakçısının ailə üzvü Zümrüd Allahverdiyeva göstərilən qayğıya görə Ali Məclisin Sədrinə minnətdarlıq ediblər.


Cinsi azlıqlar Bakıda polis şöbəsinə BASQIN ETDİ - FOTO - MINVAL.INFO\nBakının Nəsimi rayonunda iki nəfər polis bölməsinə hücum edib.\nMinval.info-nun məlumatına görə, bu barədə sosial şəbəkələrdə görüntülər paylaşılıb.\nİddia olunur ki, basqın edən şəxslər cinsi azlıq nümayəndələridir. Onlar Nəsimi rayon Polis İdarəsi 22-ci polis şöbəsi hücum edib.\nDaxili İşlər Nazirliyinin mətbuat xidmətinin şöbə rəisi, polis mayoru Elşad Hacıyev Minval.info-ya bildirib ki, hadisəni törədən şəxslər barədə qanunauyğun şəkildə tədbir görülüb:\n“Həmin şəxslərin qanunsuz hərəkətləri ilə bağlı 3 nəfər barəsində İnzibati Xətalar Məcəlləsinin 510-cu maddəsinə əsasən (xırda xuliqanlıq) protokol tərtib olunub. Digər qanunsuz hərəkətlərinin xüsusatları ilə bağlı Nəsimi rayon Polis İdarəsində araşdırma aparılır”.\nPolis mayorunun sözlərinə görə, araşdırmanın nəticəsindən asılı olaraq əməli hüquqi qiymət veriləcək.\nTarix: 2021/10/20 16:00


January 6, 2020 19:19 - "Qafqaz Xəbər" qəzeti - qafqazxeber.az\nGünJanuary 6, 2020 19:19\nBu spirtli içkiləri harda görsəniz uzaq durun – Azərbaycanlı kardioloqdan SİYAHI\nJanuary 6, 2020 19:09 Redaktor\nSon zamanlar saxta spirtli içkilərdən zəhərlənənlərin sayı artıb. Onlardan dördünün həyatını xilas etmək mümükün olmayıb. Qafqazxeber.az xəbər verir ki, kardioloq Yusif Ağayev öz sosial şəbəkə Ətraflı →\n“CV” göndər”, yaxud işsizliyin sirri\nJanuary 6, 2020 19:07 Redaktor\n2020-ci ilin ilk günləridir, ilin əvvəlidir. Köhnə illərdən etibarən yeni iş yerləri yaradılır, vakansiyalar olur, amma hələ də işsizliklə baş-başa qalanlar var, iş yerində ştatdankənar, Ətraflı →\nİldən-ilə azalan “qara mirvari”: ətini bizə elə yedirirlər, xəbərimiz olmur – FOTO\nJanuary 6, 2020 19:05 Redaktor\nBuna baxmayaraq, ölkəmizdə camış ətinə tələbat o qədər də böyük deyil. Uzun illər kolxoz və sovxozlarda camışçılıq təsərrüfatlarında işləyən 80 yaşlı Müzəffər Qocayev bunun səbəbini Ətraflı →\nJanuary 6, 2020 19:04 Redaktor\n“Qoşulub qaçmamışam. Sumqayıta kimi getmişəm”. KONKRET.AZ xəbər verir ki, artıq bir neçə gündür gündəmi zəbt edən qoşulub qaçan qudalardan biri iki oğlu ilə bərabər Atv telekanalında Ətraflı →\n“Millinin bəzi futbolçularının bukmeker kontorları ilə əlaqəsi var” – PFl-nın Prezidenti\nJanuary 6, 2020 17:27 Redaktor\nMillinin formasını geyinən bəzi futbolçuların bukmeker kontorları ilə əlaqəsi var. Modern.az-ın məlumatına görə, belə bir iddia ilə Peşəkar Futbol Liqasının (PFL) prezidenti Ramin Musayev çıxış Ətraflı →\nQeydə alınan namizədlərin sayı 458-ə çatdı\nJanuary 6, 2020 17:26 Redaktor\n“Növbədənkənar parlament seçkilərində iştirak etmək üçün indiyə qədər 2296 şəxs müraciət edib”. Bunu Mərkəzi Seçki Komissiyasının (MSK) sədri Məzahir Pənahov qurumun bu gün keçirilən Ətraflı →\nXorvatiyada müxalifət lideri prezident seçildi\nJanuary 6, 2020 17:23 Redaktor\nXorvatiya Sosial-Demokrat Partiyasının sədri, keçmiş baş nazir Zoran Milanoviç prezident seçkilərində qalib gəlib. Modern.az xarici KİV-ə istinadən xəbər verir ki, səslərin 100%-I hesablandıqdan sonra o, Ətraflı →\nJanuary 6, 2020 17:21 Redaktor\n“Atam Oqtay Gülalıyevin səhhətində müsbət hallar artmağa başlayıb”. Modern.az-ın məlumatına görə. Bunu Türkiyədəki “American Hastanesi”ndə müalicəsi davam edən hüquq müdafiəçisi Oqtay Gülalıyevin oğlu Təbriz Gülalıyev Ətraflı →\nJanuary 6, 2020 15:37 Redaktor\nMoskvada əmək miqrantları üçün patent haqqı bahalaşıb. Modern.az Rusiya KİV-nə istinadən xəbər verir ki, yanvarın 1-dən işləmək üçün ödənilən məbləğ 350 rubl (9 manat) bahalaşacaq. Ətraflı →\nHəyət evlərinin qiyməti bahalaşıb – REPORTAJ\nJanuary 6, 2020 15:32 Redaktor\nSon aylar ölkənin daşınmaz əmlak bazarında baş verən qiymət artımı Sumqayıt şəhərindən də yan keçməyib. Mənzil bazarında ciddi canlanma var. Baku TV xəbər verir ki, Ətraflı →\nYeni ilin ilk iş gününə olan hava proqnozu: Duman, külək\nJanuary 6, 2020 14:36 January 6, 2020 14:36 Redaktor\nYeni ilin ilk iş gününə olan hava proqnozu açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, yanvarın 7-də Bakıda və Abşeron yarımadasında Ətraflı →\nAfət ərizəsini geri götürür: “Onun sənətinə və insanlığına çox böyük hörmətim var”\nJanuary 6, 2020 14:29 Redaktor\nMüğənni Afət Fərmanqızı ATV-də yayımlanan “Ən yaxşı” proqramında qonaq olub. Primetime.az xəbər verir ki, verilişin aparıcısı Mətanət Əliverdiyeva Xalq artisti Flora Kərimovadan söz açıb. Bu vaxt Afət Kərimovanın ünvanına xoş Ətraflı →\n“Vəkillər məhkəmələrdəki haqsızlıqları aradan qaldıra bilmirlər” – Əkrəm Həsənov\nJanuary 6, 2020 14:28 Redaktor\nÖtən ilin sonunda hüquqşünas Əkrəm Həsənov Konstitusiya Məhkəməsinin (KM) qərardadına açıq etiraz etmişdi. Həmin qərardadda qısaca bildirilir ki, KM bundan sonra qanunlara istədiyi kimi şərh Ətraflı →\nJanuary 6, 2020 14:19 Redaktor\nİcbari sığorta haqqında 2011-ci il 24 iyun tarixli 165-IVQ nömrəli Qanununun 35.2. maddəsinə əsasən hüquqi və fiziki şəxslərə məxsus tikililərin, yaşayış və qeyri-yaşayış sahələrinin, yaşayış Ətraflı →\nUkrayna Rusiya ilə sərhəddə SSRİ-nin düşməninə heykəl qoyur: Üzü Kremlə…\nJanuary 6, 2020 13:40 January 6, 2020 13:41 Redaktor\nRusiya ilə sərhəddən 40 kilometr aralıda, Ukraynanın Konotop bölgəsində OUN-UPA lideri millətçi Stepan Banderanın abidəsi qoyula bilər. Qaynarinfo xəbər verir ki, bu haqda İvano-Frankovsk şəhərinin meri Ətraflı →\nJanuary 6, 2020 13:38 Redaktor\nİran generalı Qasım Süleymaninin öldürülməsinin əsas tərəfdarı Dövlət katibi Mayk Pompeodur. O, bir neçə aydan bəri davamlı olarq prezident Donald Trampı buna inandırmağa çalışıb. Qaynarinfo xəbər Ətraflı →\nBayram tətili başa çatır: sabah iş günüdür\nJanuary 6, 2020 13:33 Redaktor\nDünya Azərbaycanlılarının Həmrəyliyi Günü və Yeni il bayramı ilə əlaqədar Azərbaycanda tətbiq olunan bir həftəlik tətil başa çatır. Qaynarinfo xəbər verir ki, yanvarın 7-dən iş və Ətraflı →


Avropa Şurasının Aqo Qrupu Cənubi Qafqaz regionuna səfər edəcək\n11 May 2007 15:16 (UTC+04:00)\nAzərbaycan, Bakı/ Trend müxbir E.Hüseynov/ Avropa Şurası Nazirlər Komitəsinin Aqo Qrupu iyulun birinci ongünlüyündə Cənubi Qafqaz ölkələri - Azərbaycan, Gürcüstan və Ermənistana səfər edəcək. Bu barədə cümə günü telefonla Azərbaycanın Avropa Şurasındakı daimi nümayəndəsi, səfir Arif Məmmədov məlumat verib.\nOnun sözlərinə görə, dünən axşam Strasburqda Elmar Məmmədyarovun da iştirak etdiyi Aqo Qrupunun iclası keçirilib. Müzakirələrin əsas mövzularından biri Ermənistan-Azərbaycan, Dağlıq Qarabağ münaqişəsinin sülh yolu ilə nizama salınması olub. Bununla əlaqədar Aqo Qrupu nazirləri ayrılıqda Azərbaycan XİN rəhbəri Elmar Məmmədyarov və Ermənistan XİN rəhbəri Vardan Oskanyanla məsləhətləşmələr aparıblar. Diplomat bildirib ki, Aqo Qrupunun regiona gələcək səfəri ilə bağlı razılıq əldə olunub.\nArif Məmmədov əlavə edib ki, görüş çərçivəsində, xüsusilə də Azərbaycanla münaqişənin tənzimlənməsi ilə yanaşı Avropa Şurasına (AŞ) daxil olarkən ölkənin üzərinə götürdütyü öhdəliklər və digər məsələlər müzakirə olunacaq.\nAqo Qrupu 2001-ci ildə Azərbaycan və Ermənistan AŞ-a üzv qəbul olunduğu vaxt yaradılıb. Avropa Şurası Nazirlər Komitəsi çərçivəsində fəaliyyət göstərməklə Ermənistanın AŞ qarşısında öhdəliklərinin yerinə yetirilməsi ilə məşğul olur. Qrup İtaliyanın AŞ-dakı səfiri Petro Erkole Aqonun adı ilə adlandırılıb.\nOnun istefasından sonra qrupa Almaniyanın AŞ-dakı səfiri Roland Veqener rəhbərlik edib. 2006-cı ilin ortalarında isə missiyaya rəhbərlik İsveçin AŞ-dəkı səfiri Qper Styorqana həvalə olunub. Sonuncu dəfə Aqo Qrupu Azərbaycana 2006-cı ilin iyununda səfər edib və ölkənin Şura qarşısında götürdüyü Seçki Məcəlləsində dəyişiklik, məhkəmə sistemində islahatlar kimi öhdəlikləri müzakirə olunub.\nElmar Məmmədyarov cümə günü keçiriləcək Avropa Şurası Nazirlər Kmmitəsinin 117-ci sessiyası ilə əlaqədar Strasburqdadır.


"Abel Məhərrəmovun milyardları əlindən alınmalıdır" - TƏLƏB • Faktinfo.az\n08 Sentyabr 2020, 11:36\nHafiz Hacıyev vurğulayıb ki, xaricdəki erməni mənşəli səfirlər və konsulluqlar təmizlənməyib, bu belə də olacaq: “Abel Məhərrəmov idea daşıyıcısıdır. Qərbi azərbaycanlılara məsaj göndərir ki, Ramiz Mehdiyevi müdafiə edin o, gələcək. Abel Məhərrəmovun əlindəki milyardlar əlindən alınmalıdır. Niyə onun oğlu bu gün səfir kimi Əli Həsənova, Ramiz Mehdiyevə işləməlidir. Onların var-dövləti alınıb dövlətə və xalqa qaytarılmalıdır. Bu gün Abel Məhərrəmov Ramiz Mehdiyevin yanındadır. Əli İnsanov dünən “Amerikanın səsi”-nə müsahibəsində Ramiz Mehdiyevi müdafiə etdi. Kərimov Əli onun müxalifətidir. Onlar bir yerdə şəbəkə yaradıblar. Nə qədər ki, Abel Məhərrəmov, Ramiz Mehdiyev və kürəkəni çöldədir, onlar dayanmayacaq. Onların hər biri içəri dolmalıdır. Onlar sahib olduqları milyardlar hesabına Azərbaycanda sabitliyi pozmağa çalışırlar”.


tanin maddələr » İmmunitet.az xəsətəliklərlə mübarizə aparan tibbi portal\nQaraqınıq bitkisinin faydaları\nBy elnare --\n20 iyun 2018 --\nQaraqınıq dalamazkimilər fəsiləsinə, qaraqınıq cinsinə aiddir. Qaraqınıq bitkisinə xalq arasında qara yarpız və ya kəkotu da deyirlər. Onun boyu 90 sm hündürlüyə qədər qalxa bilir. Qaraqınıq möhkəm...\nDağ çiyələyinin faydaları\n16 iyun 2018 --\nDağ çiyələyi çoxillik kol bitkisinin meyvəsidir. Çiyələk kolunun hündürlüyü 20 santimetrə qədər qalxır. Onun çoxlu sayda budaqları və qalın kökü olur. Dağ çiyələyi yaşıl, bəzəkli və kənarları dalğalı...


Aprelin 1-dən Türkiyəyə şəxsiyyət vəsiqəsi ilə getməyin - Şərtləri | Kanal.az - Xəbər kanalı\nAprelin 1-dən Türkiyəyə şəxsiyyət vəsiqəsi ilə getməyin - Şərtləri\nXəbər verdiyimiz kimi, ötən ilin dekabrın 10-da Bakıda imzalanan, Türkiyə və Azərbaycan vətəndaşlarının qarşılıqlı olaraq Türkiyə və Azərbaycana şəxsiyyət vəsiqələri ilə səyahətlərini təmin edən protokol aprelin 1-dən qüvvəyə minir.\n“Qafqazinfo” xəbər verir ki, bu çərçivədə Türkiyənin Azərbaycandakı səfirliyi səyahət şərtlərini açıqlayıb.\nQeyd edilib ki, sözügedən sənədin qüvvəyə minməsi ilə iki ölkə vətəndaşları yeni nəsil şəxsiyyət vəsiqəsindən istifadə etməklə, digər ölkəyə 90 gün qalma müddətli vizasız səyahət edə biləcək:\n“Şəxsiyyət vəsiqəsi ilə səyahət çərçivəsində Azərbaycan vətəndaşlarına Türkiyəyə girərkən, Türkiyə vətəndaşlarına isə Türkiyədən çıxarkən iki dildə “Giriş-çıxış forması” veriləcək. Bu forma üzərində giriş-çıxış ştampları vurulacaq.\nYeni nəsil şəxsiyyət vəsiqələri ilə səyahət edən Türkiyə vətəndaşları Azərbaycanda şəxsiyyət vəsiqələrini itirərlərsə, Türkiyəyə dönmələrini təmin etmək məqsədilə müvəqqəti pasport müraciəti edə bilmələri üçün özləri ilə şəkilli və Türkiyə Cümhuriyyəti şəxsiyyət vəsiqəsi nömrəli bir başqa sənəd də götürmələri tövsiyə edilib”.\nMəlumata görə, yeni nəsil şəxsiyyət vəsiqələrinin səyahət sənədi olaraq istifadəsi yalnız Türkiyə və Azərbaycan arasındakı birbaşa səfərlərdə mümkündür:\n“Üçüncü ölkələrdən Türkiyə və ya Azərbaycana gəlişlərdə pasportdan istifadə məcburidir.\nAzərbaycana gələn bütün əcnəbi vətəndaşlar ölkədə 15 gündən artıq qalmağı planlaşdırırlarsa, Azərbaycan Dövlət Miqrasiya Xidmətinə ünvan bildirməlidirlər. Azərbaycanda 15 gündən artıq qalmağı planlaşdıran Türkiyə vətəndaşlarının ölkədən çıxarkən cəzalandırılmamaları üçün ünvan bildirilməsini vaxtında yerinə yetirmək vacibdir”.\nSəfirlik xatırladıb ki, koronavirusla mübarizə çərçivəsində Azərbaycandakı xüsusi karantin rejiminin müddəti 1 iyun 2021-ci ilə qədər uzadılıb:\n“Xüsusi karantin rejiminin qüvvədə olduğu müddətdə yalnız Azərbaycanda oturum icazəsi olan və ya yaxın qohumu (valideyni, həyat yoldaşı, övladı) Azərbaycan vətəndaşı olan xarici ölkə vətəndaşlarının Azərbaycana girişinə icazə verilir.\nBu qəbildən olmayan əcnəbilərin Azərbaycana gəlməmişdən əvvəl Azərbaycan Nazirlər Kabinetindən giriş icazəsi almaları tələb olunur”.\nÇipli insanlarla dolu cəmiyyətdə yaşamaq istərdiniz? - SORĞU\nMaraqlı, Ölkə03.03.2021 14:27\nŞəmkirdə 120 nəfərdən ibarət toy mərasimi - Polis basqın etdi\nSnup Doq Obama ilə birlikdə maixuana çəkdiyinə eyham vurub\nŞəbnəm Tovuzlu-nun Əri ilə Şəkili Yayıldı\nBMT qlobal fəlakət barədə xəbərdarlıq etdi.


ABŞ-da xərçəng xəstəliyilə bağlı şirkətin azərbaycanlı vitse-prezidenti... - modern.az\n15 Fevral 2019, 10:17 | DİASPOR\nHaqqında söhbət açdığım Nərminə Paşa Bakıda dünyaya gəlib. 1995-ci ildə 160 nömrəli məktəbi bitirib. 1997-ci ildən Amerikada yaşayır. Bir il əczaçı işləyib. 1998-2002-ci illərdə Los Ancelesdəki Kaliforniya Universitetində ali təhsil alaraq, nevrologiya sahəsində bakalavr dərəcəsinə yiyələnib. Üç il özəl məktəbdə kimya, fizika, riyaziyyat və biologiya fənnlərini tədris edib. 2005-2007-ci illərdə yenidən məzunu olduğu universitetə dönərək, bu dəfə ictimai səhiyyənin təşkili üzrə mağistr dərəcəsinə yüksəlib. 2007-2018- ci illərdə "Kayzer Permanente" şirkətində müxtəlif vəzifələrdə çalışıb. O, burada cərrahiyə xidmətinə rəhbərlik edib, sonradan kapitalın planlaşdırılması şöbəsinin böyük meneceri olub.\n2018-ci ildən xərçəng xəstəliyinin erkən aşkarlanması üçün biopsiya mayesi ərsəyə gətirən "Quantgene" şirkətində klinik marketinq və əməliyyatlar üzrə vitse-prezident işləyir. Bu şirkət ABŞ-da, eləcə də Avropada böyük səhiyyə təşkilatları ilə əməkdaşlıq edir.


Aktual 29 iyul — 11:10\n“Nezavisimaya qazeta” Türkiyənin Azərbaycana diviziya yeritdiyini yazır\nBu gün iyulun 29-da Azərbaycan ərazisində Türkiyə ilə birlikdə iki ölkə silahlı qüvvələrinin irimiqyaslı hərbi təlimləri başlayır.\nVirtualaz.org xəbər verir ki, Azərbaycan-Ermənistan sərhədində baş verən son hadisələr fonunda keçirilən bu təlimlər Türkiyənin Azərbaycana açıq hərbi dəstəyi kimi qarşılanır və təkcə Ermənistanda deyil, Rusiyada da yaxından izlənməkdədir.\n“Nezavisimaya qazeta” yazır ki, Azərbaycan KİV-lərinin xəbərlərinə görə, Naxçıvana Türkiyə ordusunun 11 minlik qruplaşması daxil olub. “Əgər bu məlumatlara inansaq o zaman diviziya gəlib və bu, sayca Rusiyanın Ermənistandakı 102-ci hərbi bazasında dislokasiya olunmuş canlı qüvvəyə bərabərdir. Amma telekadrlara və Türkiyə ordu kalonunun Naxçıvana daxil olmasını əks etdirən videoroliklərə əsasən hazırda Naxçıvandakı Əlahiddə Ümumqoşun ordunun qarnizonlarında (zirehli obyektlərin, treylerlərin və avtobusların sayı nəzərə alınarsa) hazırda Türkiyə ordusunun təxminən 1000 nəfərlik batalyon taktiki qruplaşmasının yerləşdirildiyini təxmin etmək olar. Taktiki normativlərlə bu qruplaşma Ermənistan ərazisindəki istənilən hədəfi vura bilən reaktiv yaylım atəşi sistemləri və zərbə aviasiyası ilə gücləndirilə bilər. Yerli KİV-lərin xəbərlərinə görə, Azərbaycanın digər regionlarına da hava yolu ilə Türkiyə ordusunun əlavə bölmələri, hərbi təyyarələr və vertolyotlar çatdırılıb. Bu bölmələr Bakı yaxınlığında, habelə təmas xətti və Ermənistanla sərhəddəki poliqonlarda manevrlərdə iştirak edəcəklər.\nOradakı türk əsgər və zabitlərinin sayı nisbətən kiçikdir-hər istiqamət üzrə hərəsində 30-50 nəfər olmaqla bir-iki bölmədən çox deyil. Türkiyə aviasiyasi manevrlərdə hansı miqyaslarda iştirak edəcək, bu haqda məlumat yoxdur.\nTürkiyə ordusunun lokal münaqişələrdə (məsələn, Suriya, Liviya və İraqda) döyüş tətbiqinin müasir təcrübəsi göstərir ki, Ankara çoxdandır sayla yox, ağılla, bacarıqla döyüşür. Türkiyə Silahlı Qüvvələri zərbə pilotsuz aparatlarını, təyyarələri və vertolyotları, HHM vasitələrini, habelə düşmən arxasında diversiya əməliyyatları həyata keçirən xüsusi təyinatlı bölmələri geniş tətbiq edir. Və Türkiyə öz təcrübəsini Azərbaycana öyrətməyə hazırdır. Görünür Azərbaycan və Ermənistan sərhədindəki toqquşmalardan sonra iyulun 16-da Bakı və Ankara hərbi rəhbərlikləri arasında gedən danışıqlarda da bu müzakirə olunub. Həmin vaxt Azərbaycan HHQ-nin komandanı, general Ramiz Tahirovun rəhbərliyi ilə hərbi heyət Ankarada danışıqlar aparıb. Bir həftə sonra, iyulun 22-də Türkiyənin Milli Təhlükəsizlik Şurası bəyannamə qəbul edərək Ermənistanın illərdir işğal altında saxladığı ərazilərin azad edilməli olduğunu bildirib. Prezident Ərdoğan tərəfindən imzalanmış sənəddə deyilir ki, Türkiyə qardaş Azərbaycan xalqının öz ədalətli mübarizəsində seçdiyi istənilən həll yolunu dəstəkləyəcək.\nQəzet daha sonra yazır ki, Azərbaycan və Türkiyə silahlı qüvvələrinin birgə irimiqyaslı manevrlərinin Ermənistanla mümkün müharibəyə məşq olduğu məlum deyil. Lakin bu təlimlər postsovet dövrünün ən irimiqyaslı təlimləridir və Azərbaycanla Ermənistan arasında münaqişənin qızışdığı bir vaxtda keçirilir.\n“Bakıdan və Ankaradan səslənən bəyanatlara əsasən Azərbaycan-Türkiyə qruplaşmasının fəaliyyəti hücum xarakterli olacaq və Ermənistanın, habelə ola bilsin onun müttəfiqlərinin aqressiv davranışlarını cilovlamaq xarakteri daşıyacaq”,-qəzet yazır.\n90-cı illərdə Rusiyanın Zaqafqaziyadakı qoşun qruplaşmasının komandan müavini olmuş general-leytenant Yuri Netkaçev qəzetə açıqlamasında deyib ki, Ermənistandakı 102-ci bazanın bölmələrinin daim bu ölkənin ordusu ilə əlaqəli hərəkət etdiyi sirr deyil. İndi isə Rusiya və Ermənistan qüvvələri Kamxud və Alagöz poliqonlarında birgə təlimlər keçirirlər. Bu təlimlər Rusiya ordusunun planlaşdırılan “Qafqaz-2020” təlimlərinə hazırlıq məqsədi daşıyır.\n“Əgər Naxçıvan istiqamətindən erməni ordusunun qarnizonlarına və mövqelərinə zərbələr mümkün olacaqsa onlar yəqin ki, Ermənistandakı Rusiya bölmələrini də təhdid edəcək. Ona görə də indi ancaq münaqişə tərəflərinin sağlam düşüncəsinə ümid etmək qalır”,-general deyib.\nMedvedevdən Azərbaycan və erməni diasporlarına məsuliyyət xatırlatması


Avropada nüfuzlu şirketlerin sehmleri ucuzlaşdı - Azadliq Xeber\nAvropada nüfuzlu şirketlerin sehmleri ucuzlaşdı\nAvropada nüfuzlu şirkətlərin səhmləri ucuzlaşdı\n03:09 xeber – Fransanın paytaxtı Parisdə ötən cümə günü törədilən terror aktları Avropada əksər turizm və səyahət şirkətlərinin səhmlərinin düşməsinə səbəb olub. Azadlıq.az xəbər verir ki, anspress-in məlumatına görə, bu istiqamətdə əsasən, aviaşirkətlərə ciddi ziyan dəyib.\nFransanın “Air France” şirkətinin səhmləri 5 faiz düşüb. Fransanın otellər qrupu “Akor” da həmçinin, 5 faiz itki ilə qarşılaşıb.\nBöyük Britaniyaya məxsus “BIRITISH AİRWAYS” aviaşirkətinin sahibi “İnternational Airline Group”un səhmlərində də 3 faiz azalma olub.\n“Eurotunnel Group”un səhmlərində də 3 faiz düşüş qeydə alınıb.\nHücumdan sonra Fransa hərbi qüvvələrinin Suriyada İŞİD mövqelərinə aviazərbələr endirməsi isə, neft təchizatı narahatlıqlarının yaranmasına səbəb olub. “Brent” markalı neftin bir barelinin qiyməti 2 faiz aşağı düşürək 43.59 dollara bərabər olub.\nEkspertlər Fransada yaşanan bu iqtisadi böhranın qısa müddətli olacağını proqnozlaşdırıblar.


9 Sentyabr 2014 13:17\nÖd kisəsinin xəstələnməsi və ya şişi həzm prosesinin pozulması, köp yaranması, ürək bulanma və qızdırma ilə nəticələnir. Öd kisəsində problem olduğunu düşünənlər həkimə müraciət etməlidirlər. Tabloid.az Türkiyə mətbuatına istinadən məlumat verir ki, əgər öd kisəsi ilə bağlı problemləriniz varsa və həkim sizə diqqət etməyinizi söyləyirsə, deməli qidalanma tərzinizi tamamilə dəyişməlisiniz. Daha çox sulu xörəklər yeməyə çalışın. Həftədə bir dəfə qaynanmış arpa suyu için. Kahı salatı, toyuq şorbası kimi qidalar sizin üçün faydalı ola bilər.\nPozitiv düşünməyə çalışın. Sizi əyləndirən, güldürən dostlarla birlikdə olun və ya komediya filmləri izləyin.


Tanınmış jurnalistin qizi xarici ölkədən iş təklifi alıb. » Xəbəri bizdən alın !\nTanınmış jurnalistin qizi xarici ölkədən iş təklifi alıb.\nManşet, MAQAZİN |\nBir necə gün öncə tanınmış jurnalist Rəsmiyyə Aydınqızının, qız övladı model kimi fəlaiyyət göstərən Nəzrin xanım, xarici ölkədən yeni iş təklifi alıb. Bir ay bundan öncə türk jurnalisti Nəzrin haqqında Türk mediasında" Azeri gözəli Nezrin" adlı yazısı cox böyük oxucu kütləsinin maragına səbəb olmuşdur.\nBu haqda bizə modelin anası Rəsmiyyə Aydınqızı xəbər verib. Bu iş təklifinin gözlənilmədən oldugu ücün hələ bu barədə fikirləşirəm deyə Nəzrin xanım cavab verib.Xarici ölkənin adını isə Rəsmiyyə xanım acıqlamaq istəmədiyini söylədi.


Mobil tətbiqetmələr üçün SEO – App Indexing və Deep Linking nədir? Google-a necə indexləyək? | Jamilsultanli.com | Jamilsultanli.com\nBy Jamil İyun 8, 2020 287 views\nAxtarış mühərriklərinin bir web saytı tapması və uyğun axtarış sorğularında düzgün nəticələri təqdim edə bilməsi üçün icazələr ən bəsit izahla URL(Link)-lər vasitəsilə reallaşdırılır. Web saytlarda URL-lər bir çox məzmun idarəetmə sistemi tərəfindən adətən avtomatik olaraq yaradılır. Lakin, mövzu web tətbiqlər (web app) və ya mobil tətbiqlər olduğu zaman əməliyyatlar nisbətən fərqlilik göstərir. Xüsusilə də mobil cihazların gündəlik alışqanlıqlarımızın xüsusi bir hissəsi halına gəldiyi bu günlərdə bir çox onlayn xidmət mobil əsaslı (mobile-first) olaraq bizlərə təqdim edilir. Beləcə həm axtarış mühərrikləri, həm də istifadəçi təcrübəsi baxımından tətbiq icazələrinin daha planlı formalaşdırılması ehtiyacı yaranır. Bu formalaşmanın ən təməlində də deep linking (dərin bağlantılar) yer alır. Lakin mövzuya keçməzdən əvvəl App Indexing barədə danışmaq istəyirəm.\nBildiyimiz üzrə mobil tətbiqlər web saytlara görə daha fərqli bir sistemə sahib olurlar və buradakı məzmunlara kənardan asanlıqla çatmaq o qədər də mümkün deyil. Bu həm istifadəçilər, həm də axtarış mühərrikləri baxımından məhdudiyyət olaraq görülə bilər. Bu məhdudiyyəti aradan qaldırmaq məqsədi ilə deep linking və app indexing kimi həll üsulları istifadə edilir. App indexing, tətbiqdəki məzmunların Google tərəfindən indexlənib axtarış nəticələrində yer tapmasına şərait yaradan bir sistemdir. İstifadəçi uyğun axtarışı etdikdən sonra tətbiq məzmunu Google nəticələrində yer alırsa və istifadəçi bu linkə daxil olursa tətbiqetmə bu cihazın daxilində axtarılmağa başlanır. Tətbiqetmə cihazda yüklənmiş haldadırsa müsbət cavab gedi qayıdır və uyğun məzmun / ekran açılır. Əgər tətbiqetmə yüklənməyibsə istifadəçi tətbiqetməyə aid Google Play Store və ya App Store-dakı tətbiqetmə səhifəsinə yönləndirilir. Beləcə, əgər mobil tətbiqetmə daxilindəki məzmunlar düzgün bir formada Google-a əlavə edilibsə mobil tətbiqetmənin yüklənmələrində və uyğun məzmunun görüntülənməsində artım əldə etmək mümkün olur. İndi isə Deep Linkingə keçid edək.\nDeep Linking (Dərin Bağlantılar)\nDeep linkingi, istifadəçinin hədəflənən məzmuna birbaşa yönləndirilməsi olaraq ifadə edə bilərik. Bu proses üçün adətən URL-lərdən faydalanırıq. Lakin, diqqət etməli olduğumuz mövzu uyğun URL-in birbaşa olaraq axtarılan məzmunu hədəfləməli olduğudur. Məsələn, saytadi.az formatındakı bir URL-I deep link olaraq ifadə edə bilmərik. Uğurlu bir deep link saytadi.com/mezmun/mezmunun-linki kimi hədəflənən məzmuna aid parametrləri əhatə etməlidir. Bu nümunələr təbii ki web saytlar üçün keçərlidir. Mövzu web və ya mobil tətbiqlər olduqda isə izləməli olduğumuz addımlar nisbətən fərqlidir.\nWeb sayt və tətbiqetmələrdə Deep Linking (Web Deep Linking)\nMəqalənin başlanğıcında da qeyd etdiyim kimi, bir domen adı altındakı məzmunları spesifik detallarla asanlıqla işarələyə bilər və həm axtarış mühərrikləri həm də istifadəçilər üçün oxunabilən bir hala gətirə bilərik. Bunun üçün internet brauzerinin adres bölməsindəki URL bizim üçün kifayət edir. Web tətbiqetmələrdə də əgər məzmunlar URL yönləndirmə vasitəsilə göstərilirsə web saytlara bənzər bir formada əlçatan olurlar. Lakin, mobil tətbiqlər bu baxımdan web saytlardan olduqca fərqlidirlər.\nMobil Tətbiqlərdə Deep Linking (Mobile Deep Linking)\nMobil tətbiqlərdə deep linking, tətbiqi başlatmaq əvəzinə mobil tətbiqetmə daxilində yer alan bir screeni (məzmun, əməliyyat və s.) işarət edən bir URI (Uniform Resource Identifier) ilə ifadə edilə bilir. Mobil cihazın platformasına bağlı olaraq, tətbiqetməni tətikləmək üçün lazım olan URI fərqlilik göstərə bilir. Əgər bir tətbiqetmə daxilindəki bir məzmunu başqa bir istifadəçiylə paylaşmaq istəyirsinizsə sizə ehtiyacınız olan məzmuna aid bir deep link lazımdır. Əks təqdirdə, istifadəçi uyğun tətbiqi play store və ya app store üzərindən axtarmalı, tapıb yükləməli və uyğun məzmunu tətbiqetmə daxilində axtarmalıdır. Əlbəttə ki bu istifadəçi təcrübəsi baxımından olduqca problemli bir üsul olacaq. Mobil tətbiqetmələrdə rastlaşdığımız deep linkləri xüsusiyyətlərinə görə 3 fərqli başlıq altında qruplaşdıra bilərik.\nStandart / Ənənəvi deep linklər\nStandart deep linklərdə (standart/traditional/deep linking), myapp://path/to/content?query_string (Məs: Twitterapp://page) formasında tətbiqetməyə aid URI sxemindən istifadə edilir. Bu link tipində tətbiqetmə URI-ə daxil olan mobil cihazda yüklənmiş olmalıdır. Çünki, bir istifadəçi uyğun linkə daxil olduğunda, cihaz tətbiqetmə məzmununu URI sxemi tərəfindən təqdim edilən ünvanda axtaracaq. Tətbiqetmə cihazda mövcud olmasa və ya tətbiqetmə köhnə versiyada olsa, telefon uyğun məzmunu tapa bilməyəcək və xəta verəcək.\nErtələnmiş deep linklər (Deferred Deep Linking)\nErtlənmiş dərin linklər, web linklər ilə bənzər xüsusiyyətlərə sahibdir. Lakin tətbiqetmənin məzmunu görmək istəyən cihazda yüklənmiş olub-olmamasına görə əməliyyat reallaşdırır. Tətbiqetmə mobil cihaza yüklənibsə birbaşa olaraq axtarılan məzmun göstəriləcək. Əks təqdirdə isə, tətbiqetməni yükləyə bilmək üçün tətbiqetmə mağazasında ( Google Play Store və ya App Store) uyğun səhifə açılır və tətbiqetmə yükləndikdən sonra birbaşa olaraq axtarılan məzmun istifadəçiyə təqdim edilir. Əgər tətbiqetmə yüklənməsə istifadəçiyə heç bir nəticə göstərilmir.\nKontekstual deep linklər\nKontekstual deep linklər, standart və ertələnmiş deep linklər tərəfindən təqdim olunan xüsusiyyətlərə əlavə olaraq daha çox təyinedici və xüsusiləşdirilə bilən xüsusiyyətlər təqdim edir. Beləki kontekstual deep link olaraq verilmiş məzmuna daxil olan istifadəçi tətbiq daxilində birbaşa mesaj göndərə, hər hansısa bir eventi təsdiqləyə, əməliyyat apara bilər.\nSon olaraq App Streaming haqqında da danışmaq istəyirəm.\nApp Indexing nəticəsində və ya birbaşa bir deep linking paylaşımında uyğun məzmunun mobil cihazda tətbiqetmə üzərindən göstərildiyini yuxarıda bir yerlərdə qeyd etmişdim. Lakin, istifadəçilər bəzən sadəcə bir məzmunu görməkdən ötrü tətbiqetməni yükləmək istəməyə bilərlər. Bu vəziyyətlə bağlı fərqli həll üsulları mövcuddur. Bunlardan biri də App Streaming-dir. App Streaming, deep link vasitəsilə təqdim olunan məzmunun tətbiqetmənin yüklənməsinə ehtiyac olmadan görüntülənə bilməsinə şərait yaradan bir sistemdir. Bu əməliyyat üçün istifadəçinin axtarış nəticəsində yer alan Try Now (İndi Yoxla) seçiminə daxil olması kifayətdir. Daha sonra uyğun məzmun istifadəçiyə müəyyən məhdudiyyətlər tətbiq edilməklə göstərilir və istifadəçi məzmunu qənatbəxş hesab edirsə tətbiqetməni yükləyə bilir.\nTətbiqetməni Google Axtarış Nəticələrinə əlavə etmək\nYuxarıda müxtəlif texniki terminləri və bu terminlərin funksionallıqlarını izah etməyə çalışdım. Yaxşı, bəs bu biliklərdən faydalana bilmək üçün mobil tətbiqetməmizi Google-a necə indexlətdirə bilərik?\nƏvvəla qeyd etmək istəyirəm ki, hazırda haqqında danışacağım prosedurlar Google Search Console ilə əlaqə addımlardır və bu addımlar təəssüf ki müasir iOS App-lər üçün aktual deyil. iOS üçün CocoaPods üzərindən bənzər addımları atmalısınız. İlk addımımız tətbiqetmənin deep linking xüsusiyyətini aktiv hala gətirməkdir. Daha sonra tətbiqetməni Google Search Console-a əlavə edə və hazırladığımız səhifələri test edə bilərik. Bu mərhələdə tətbiqetməni bir web sayt ilə əlaqələndirməliyik. Həm tətbiqetmənin, həm də web saytın hansı səhifələrinin, məzmunlarının indexlənəciyinə nəzarət edə bilirik. Bu barədə daha ətraflı məlumat üçün Google-un rəsmi App Indexing on Google Search səhifəsindən əldə edə bilərsiniz.\niOS 9-dan etibarən Apple, Universal Links olaraq adlandırdığı link strukturunu bu mövzu ilə bağlı bir həll olaraq təqdim edir. Beləcə bir web saytı və bir mobil tətbiq daxilindəki məzmunu işarəgöstərən web linkləri (http://…) etiketləyə bilirik. Bir Universal Linkə daxil olduğumuz zaman iOS uyğun bir mobil tətbiqin cihazda mövcud olub-olmadığını yoxlayır və əgər mövcud deyilsə istifadəçini Safari üzərindən App Store-a yönləndirir. Bu əməliyyatlar (Public content indexing, Personal content indexing və Log user actions) ilə bağlı olaraq Firebase App Indexing səhifəsindən texniki detalları əldə edə bilərsiniz. Son olaraq, Android və iOS-dan başqa Facebook App Links üçün də bir neçə məlumat paylaşmaq da istəyirəm.\nFacebook, URI scheme deep linklərinin məhdudiyyətlərini opensource bir standart olaraq 2 əsas element üzərindən rəqəmsal marketoloq və proqramçılara təqdim edir.\n1) Hər birinizə yaxından tanış olan Meta etiketləri ilə (content metadata) web sayt üzərindən uyğun gələn tətbiqetmə daxili hədəfin müəyyənləşdirilməsi və ya əgər tətbiqetmə mövcud deyilsə buna alterinativ olaraq ediləcək əməliyyatın müəyyən edilməsi.\n2) Yönləndirmə mühərriki ilə tətbiq daxilindəki linklərin emal edilməsi: Bu mühərrik əvvəlcə tətbiqetmə linkləri üçün hədəf URL-ləri yoxlayır və daha sonra uyğun tətbiqetməni başladır ya da əvvəlcədən müəyyən edilmiş bir geridönüş davranışını (fallback behavior)-u başladır.\nBugünlük isə bu blog yazımdan bu qədər. Mövzunun olduqca qəliz olduğunu bilirəm, bacardığım qədər sadə bir formada izah etməyə çalışdım. Daha detallı isə aşağıda qeyd edəcəyim linklərdən məlumat əldə edə bilərsiniz.\nAprel 14, 2020 0\nAprel 4, 2020 0


"Əhalinin içməli su ilə təminatının yaxşılaşdırılmasına dair əlavə tədbirlər haqqında" sərəncama uyğun olaraq Biləsuvar rayonunda həyata keçirilən layihələr uğurla yekunlaşıb. "Azərsu" ASC-nin ictimaiyyətlə əlaqələr şöbəsindən "OLAYLAR"-a bildirilib ki, bu münasibətlə rayonun Xırmandalı kəndində açılış mərasimi keçirilib.\n"Azərsu" ASC-nin sədr müavini Seymur Seyidov şəhər və rayon mərkəzləri ilə yanaşı, kənd və qəsəbələrin də içməli su təchizatının xüsusi diqqətdə saxlanıldığını bildirib. Şirvan-Muğan qrup su kəmərinin əhəmiyyətindən danışan sədr müavini qeyd edib ki, bu mənbədən Hacıqabul, Şirvan və Biləsuvar şəhərlərinə, həmçinin bir sıra kəndlərə suyun verilməsi təmin olunub. 2018-ci ildə kəndlərin içməli su təchizatının yaxşılaşdırılması məqsədilə layihələrin icrası davam etdiriləcək.


Neftçi"nin yeni transferi: "Ən vacibi komandaya əlimdən gələn köməyi etməyimdir" - VİDEO | Report.az\nNeftçi"nin yeni transferi: "Ən vacibi komandaya əlimdən gələn köməyi etməyimdir" - VİDEO\nNeftçi"nin yeni transferi: "Ən vacibi komandaya əlimdən gələn köməyi etməyimdir" - VİDEO Bakı. 27 yanvar. REPORT.AZ/ Komandaya iki həftəlik gəldim. Həmin müddət ərzində müqavilə bağladım və Neftçi”ni daha yaxından tanıya bildim. Birinci gündən gördüm ki, yaxşı kollektivimiz var. Heç bir komanda üzvündən pis münasibət görmədim. Məni yaxşı qarşıladılar. İlk gündən hər şey yaxşı idi. İki həftə komanda ilə məşq edib, evə qayıtdım.\n27 Yanvar , 2019 22:09\nBakı. 27 yanvar. REPORT.AZ/ "Komandaya iki həftəlik gəldim. Həmin müddət ərzində müqavilə bağladım və "Neftçi”ni daha yaxından tanıya bildim. Birinci gündən gördüm ki, yaxşı kollektivimiz var. Heç bir komanda üzvündən pis münasibət görmədim. Məni yaxşı qarşıladılar. İlk gündən hər şey yaxşı idi. İki həftə komanda ilə məşq edib, evə qayıtdım".\n"Report"un məlumatına görə, bunu "Neftçi" klubunun yeni transferi Mamadu Mboc klub televiziyasına müsahibəsində deyib. Seneqallı müdafiəçi Türkiyənin Antalya bölgəsində keçirdikləri təlim-məşq toplanışından razılıq ifadə edib: "Hər şey yaxşı oldu. İnanıram ki, belə də davam edəcək. Antalya toplanışı oyun tərzimizi daha da yaxşılaşdırmaq, daha da yaxşı çıxış etmək üçün idi. Çempionatın ikinci hissəsinin ilk oyununadək tam hazır olacağıq".\n26 yaşlı oyunçu azarkeşlərdən də söz açıb: "Onları yaxşı anlayıram. İşlər qaydasında getməyəndə etirazlarını bildirməlidirlər. Buna baxmayaraq, daim arxamızda olublar. "Qarabağ”la ilk oyunda dəstəkləri bizim üçün vacibdir. Məncə, hər şey yaxşı olacaq. Onların dəstəyinə çox ehtiyacımız var. Azarkeşlərin tənqidini normal qarşılamaq lazımdır. Buna baxmayaraq, bizi dəstəkləmələrini istəyirəm. Biz də istədiyimiz nəticəni qazanmaq üçün əlimizdən gələni edəcəyik".\nQeyd edək ki, "Neftçi” qış fasiləsindən sonra ilk oyununu fevralın 3-də səfərdə "Qarabağ"a qarşı keçirəcək. Mboc Ağdam komandası barədə hələ gəldiyi gündən "Qarabağ” məlumatlı olduğunu söyləyib: "Dəqiq bilmirəm, rəqib son 4 və ya 5 Azərbaycan çempionatının qalibidir. Düzdür, güclü rəqibdir, amma biz də yaxşı komandayıq. Bizdə də işlər düzgün gedir. Bunun məntiqi nəticəsi kimi çempionatın lideriyik. Bilirik ki, çox çətin oyun olacaq. Buna baxmayaraq, təlim-məşq toplanışı hər şeyin yaxşı olduğunu göstərdi. Səhvlərimiz üzərində işləməliyik ki, oyuna hazır olaq və hər şey yaxşı olsun".\nYeni transfer "Neftçi"də əsas hədəfinin çempionluq sevinci yaşamaqdan ibarət olduğunu da vurğulayıb: "Çempion olandan sonra növbəti məqsədlərə çatmaq uğrunda mübarizə aparacağıq. Hazırda ən vacibi komandaya əlimdən gələn köməyi etməyimdir ki, çempion olaq”.\nQeyd edək ki, Mamadu Mboc ötən ay "Neftçi" ilə 2,5 illik müqavilə bağlayıb.\nDaha əvvəl "Neftçi”nin baş məşqçisi Roberto Bordin təlim-məşq toplanışını və yeni transferləri dəyərləndirib.


“Tarixi abidələr rəssamlıqda” mövzusunda ustad dərsi\n16:38 19 İyun 2015\nŞərur, 19 iyun, Rauf Əliyev, AZƏRTAC\nŞərur rayonunun 1 nömrəli tam orta məktəbində Şərur Rayon Uşaq-Gənclər Yaradıcılıq Mərkəzinin rəsm dərnəyinin üzvlərinə “Tarixi abidələr rəssamlıqda” mövzusunda ustad dərsi keçirilib.\nAZƏRTAC xəbər verir ki, Naxçıvan Muxtar Respublikası Rəssamlar Birliyinin tədbirlər planı çərçivəsində keçirilən ustad dərsi muxtar respublikanın Rəssamlar Birliyi və Təhsil Nazirliyinin birgə təşkilatçılığı ilə reallaşıb.\nMuxtar respublikanın Rəssamlar Birliyinin sədri, Azərbaycan Respublikasının Əməkdar Rəssamı Ülviyyə Həmzəyeva ustad dərslərinin əhəmiyyətindən danışıb. Bildirib ki, dünyanın ən qədim xalqlarından olan Azərbaycan xalqı özünün tarixi, maddi-mədəniyyət abidələri ilə haqlı olaraq fəxr edir. Bu gün ölkəmizdə bütün sahələrdə olduğu kimi, rəssamlıqda da milli mədəniyyət abidələrinin özünəməxsus yeri var.\nÜlviyyə Həmzəyeva qeyd edib ki, bir sıra istedadlı Azərbaycan rəssamlarının, o cümlədən professional dəzgah boyakarlığının banisi olan Bəhruz Kəngərlinin yaradıcılığında mənzərə janrı mühüm yer tutur. Ölkəmizin mədəniyyət abidələrinin təsviri “Möminə Xatın türbəsi”, “Əshabi-Kəhf dağı”, “Nuhun qəbri”, “Köhnə qala” bu baxımdan diqqəti cəlb edir. Bəhruz Kəngərlinin rəsm əsərləri içərisində özünəməxsus yer tutan “Naxçıvan yadigarı” albomu xüsusi olaraq qeyd edilməlidir. İyirmi rəsm əsərindən ibarət bu albomda Naxçıvanın memarlıq abidələrinin təsvirləri də öz əksini tapıb.\nSonra Naxçıvan Muxtar Respublikasının Əməkdar Rəssamı Həmzə Sadiqov dərnək üzvlərinə Möminə Xatın və Yusif Kuseyr oğlu türbəsinin təsvirlərinin çəkilməsi qaydasını göstərib, rənglərin qatılmasını, rəsm əsərinin sulu boyalarla rənglənməsini əyani olaraq izah edib.\nSonda dərnək üzvlərini maraqlandıran suallar cavablandırılıb.\nXəbərin orijinal ünvanı: http://azertag.az/xeber/Tarixi_abideler_ressamliqda_movzusunda_ustad_dersi-865347\nTarixi abidələr rəssamlıqda mövzusunda ustad dərsi\nTovuzda avtomobil qəzası olub, ölən var\nBu layihələrdən sonra ƏƏSMN ilə bağlı səslənən tənqidi fikirlər tamamilə aradan qaldırılacaqdır / VİDEO


15 İyul 2017 08:01\n"Samsung Electronics" şirkəti "Galaxy Note 7" smartfonunu əvəz edəcək modelin buraxılışı ilə bağlı planları yenidən nəzərdən keçirib. "Samsung Galaxy Note 8" smartfonu əvvəllər gözlənildiyi kimi, sentyabrın sonunda yox, əvvəlində satışa çıxarılacaq.\nMilli.Az ICTnews-a istinadən bildirir ki, tələskənliyə səbəb kimi qabaqcıl "Galaxy S8" və "Galaxy S8+" smartfonlarının yaxşı satılması, həmçinin sentyabrda növbəti nəsil "iPhone" modelinin təqdimatı göstərilir.\nMəlumata görə, "Samsung Galaxy Note 8" əvvəlki modellə müqayisədə daha böyük ekranla (6,3 düym diaqonallı), eləcə də tərəflərinin nisbəti 18.5:9 ölçülü "Quad HD+" (2960 x 1440 piksel) təsvir ölçüsünə malik "Infinity Display" ekranla təchiz ediləcək. Qurğunun əsasını "Qualcomm Snapdragon 835" (və ya Snapdragon 836) yaxud "Exynos 8895" prosessorları, 6 giqabaytlıq operativ və 256 giqabaytadək quraşdırılmış yaddaş təşkil edəcək.\nBildirilir ki, "Galaxy Note 8" Cənubi Koreya istehsalçısının ilk ikikameralı smartfonu ola bilər. Qurğunun kamerası 12 meqapikselli enlibucaqlı modula və 13 meqapikselli telefoto moduluna malik olmaqla birlikdə üçqat optik zummeri təmin edəcək. Qeyd edək ki, "iPhone 7 Plus" modeli də analoji konstruksiyaya malikdir. Bundan əlavə, akkumulyator tutumu 3300 milliamper/saata bərabər olacaq smartfonun "Android 7.1.1 Nougat" əməliyyat sisteminin idarəetməsi ilə işləyəcək.\n"Samsung Galaxy Note 8" smartfonunun təqdimatı avqustun 26-da Nyu-Yorkda keçiriləcək tədbirdə planlaşdırılır. Məlumata görə, "Galaxy Note 8" modeli "Samsung" şirkətinin ən bahalı smartfonu olacaq. Belə ki, qurğunun qiyməti Cənubi Koreyada təxminən 1000 dollar, Avropa, Cənubi və Şimali Amerikada 1100 dollar təşkil edəcək.\n20 May 19:05 19 176 İnsanı evlilikdən soyudan İYRƏNC ADƏTLƏR - FOTO\n11:28 17 406 Azərbaycanlı iş adamı arvadını yad kişi ilə cinsi əlaqəyə məcbur etdi - VİDEO - FOTO\n20 May 19:20 15 847 Məşhur professor həkimlərin iddiasını alt-üst etdi: "Çörək yeyin..."\n20 May 17:20 14 779 Şəhid olan əsgərimiz 4 bacının tək qardaşı imiş - FOTO\n00:01 13 522 Günün qoroskopu: yaxşı tanımadığınız insanlarla təmaslarda diqqətli olun\n10:18 13 214 Aktrisanın şəkər xəstəliyinə tutulmasına səbəb olan bakirəlik testi səhnəsi - VİDEO - FOTO\n00:15 12 302 Azərbaycanlı teleaparıcı çalışdığı telekanalla yollarını ayırdı - FOTO\n19 May 13:18 31 763 Başı ağrıyan kişini rentgenə saldılar: Həqiqəti görən həkim ŞOK OLDU - VİDEO


“Gələcəyini Qur!” Gəncliyə Dəstək Layihəsinin seçim prosesinin 4-cü və 5-ci mərhələləri başa çatır. ...\n“Gələcəyini Qur!” Gəncliyə Dəstək Layihəsinin seçim prosesinin 4-cü və 5-ci mərhələləri başa çatır.\n17 İyul 2016-cı il tarixində “Gələcəyini Qur” Gəncliyə Dəstək Layihəsinin üçüncü ilinə seçim prosesinin dördüncü mərhələsi olan bir aylıq dərslər başa çatdı. Dördüncü mərhələyə keçməyə haqq qazanmış Binəqədi, Suraxanı, Xətai və Qaradağ rayonu, həmçinin Salyan rayonundan olan 250-dən çox iştirakçı seçdikləri ixtisas qrupuna uyğun olaraq 2 fəndən bir ay ərzində dərslərdə iştirak etdilər. 17 İyul tarixində yekunlaşan dərslərdən sonra isə namizədlər 24 İyul 2016-cı il tarixində bir ay ərzində keçirilən proqrama uyğun olaraq imtahan verdilər.\nKeçirilən dərslərdən əlavə bir aylıq müddətin namizədlər üçün unudulmaz anlar olması, həmçinin onların şəxsi inkişafına töhfə vermək və əylənərək öyrənmələrinə şərait yaratmaq məqsədilə müxtəlif görüşlər keçirildi, əyləncəli-intellektual oyunlar təşkil olundu. Seçim prosesində iştirak edən 10-cu sinif şagirdlərinin gələcəkdə qarşılaşacaqları peşə seçimi prosesində və hədəflərini daha doğru və dəqiq müəyyənləşdirmələrində onlara yardımçı olmaq məqsədilə Azərbaycan Universitetinin müəllimləri ilə görüş təşkil olundu və universitetin layihəsi olan “Peşəni Doğru Seç” layihəsi çərçivəsində universitetin psixoloqu Tünzalə Verdiyeva tərəfindən hazırlanmış psixoloji testlər keçirildi. Testlər nəticəsində namizədlərin bacarıq və istəklərinə əsasən onlar üçün ən doğru ola biləcək peşə sahələri müəyyənləşdirildi.\nBundan əlavə seçim prosesində iştirak edən namizədlər üçün 25 İyul 2016-cı il tarixində Bakı Ali Neft Məktəbinə səfər keçirildi. İştirakçılar universitetlə tanış oldular. Daha sonra çıxış edən GR8 proqramının həmtəsisçisi, “KVAN” kitabının müəllifi, təlimçi Coşqun Kərimov iştirakçılarla öz maraqlı həyat təcrübələrini bölüşdü, həyatda uğur qazanmaq, öz yolunu tapmaq, daxili motivasiyalarını alovlandırmaq istəyən iştirakçılara öz məsləhətlərini verdi və onların suallarını cavablandırdı. Daha sonra çıxış edən Xəzər Universitetinin beynəlxalq əlaqələr şöbəsinin direktoru direktoru Turan Cəfərova və Ernst&Young şirkətindən Könül Məlikova iştirakçılara çıxış edərək həyatda məqsədlərin qoyulması, doğru məqsədlərin seçilməsi və bu məqsədlərə çatmaq üçün atılacaq addımlar barədə təlim keçdilər.\nBir aylıq dərslər müddətində həmçinin iştirakçıların əylənərək öyrənmələrinə nail olmaq üçün “Xəmsə” Milli İntellektual Oyunu keçirildi. Sonda 25 İyul tarixində Bakı Ali Neft Məktəbində keçirilən görüşdə seçilən komandalarla final oyunu keçirildi və qaliblərə diplom və hədiyyələr təqdim olundu.\nQeyd edək ki, seçim prosesinin dördüncü mərhələsi olan bir aylıq dərslərlə paralel həmin müddətdə sonuncu mərhələ olan namizədlərin ailələrinə səfərlər də baş tutdu. Sonuncu mərhələ olan ailələrə səfərlər də artıq yekunlaşmaq üzrədir. Sonda hər iki mərhələnin də nəticələrinə əsasən həm namizədlərin bir aylıq dərsdə göstərdikləri performans, aktivlik və həvəsləri, ay sonunda verdikləri imtahanın nəticəsi və namizədin ailəsinin sosial durumu da nəzərə alınaraq layihəyə seçilən iştirakçılar müəyyən olunacaqdır.


Mukovisidoz zamanı mədəaltı vəzin patologiyaları » Vetentv.az\nMədəaltı vəzin xarici sekretar funksiyasının müxtəlif dərəcəli çatışmazlığı mukovissidozlu xəstələrin 85% - də müşahidə edilir. Mədəaltı vəz az zədələndikdə malobsorbsiya və maldigestiya sindromları olmur, yalnız xarici sekretor çatışmazlığının laborator təzahürləri olur. Qanda və duodenal möhtəviyyatda tripsin və lipazanın miqdarı azalır. Kliniki olaraq ancaq xarici sekresiya funksiyasının pozulması təzahür edir.\nNormal şəraitdə mədəaltı vəzin asinuslarında fermentlərlə zəngin maye konsistensiyalı sekret hazırlanır. Axacaqlarla sekret hərəkət etdikdə onun su və anionlarla zənginləşməsi baş verir və daha da maye şəklini alır. Xəstəlik kəskinləşdikcə son nəticədə asinuslar öz strukturunu dəyişir və atrofiyalaşır. Bu özünün klinik əksini maldisgeniya və malobsorbsiya sindromunda özünü əks etdirir. Pankreatik çatışmazlıq baş verir, yağlar parçalanır və onların 50-60% - i mənimsənilir. Yağların parçalanması və sorulmasının pozulması ilə yanaşı zülalların parçalanması da baş verir.


Millet vekilinden uşaqlara çağırış: “Seriallara, şou proqramlarına baxmayın!” - Azadliq Xeber\nMillet vekilinden uşaqlara çağırış: “Seriallara, şou proqramlarına baxmayın!”\nMillət vəkilindən uşaqlara çağırış: “Seriallara, şou proqramlarına baxmayın!”\n04.07.2015 / 18:30 xeber –\nMillət vəkili Qənirə Paşayeva Tovuzun ən böyük kəndlərindən biri olan Dönük Qırıqlıda uşaqlar, gənclər üçün “Oxuyaraq dünyamızı, tariximizi və özümüzü kəşf edək” adlı tədbir keçirib. Lent.az-ın məlumatına görə, bir sıra müəllim və kənd ziyalıları bu cür görüş və tədbirlərin əhəmiyyətinə toxunaraq kitabla bağlı belə görüşlərə böyük ehtiyac olduğunu, uşaqlarla müzakirələrə və onların hər birinə kitab hədiyyələrinə görə millət vəkilinə təşəkkürünü bildiriblər.\nTədbirdə Qənirə Paşayeva qarşıdan gələn Ramazan bayramı münasibəti uşaqları təbrik edərək bildirib ki, bir insanın inkişafı və gələcəyində onun təhsili, bir peşə sahibi olması çox böyük önəm daşıyır və uşaqlarımız oxumağa, öyrənməyə, bir peşə sahibi olmağa daha çox meyilli olmalıdırlar. O qeyd edib ki, cəmiyyətin maariflənməsi, xüsusilə də savadlı, intellektual ,vətənpərvər, daxili dünyaları zəngin olan gəncliyimizin yetişməsində və dünyagörüşünün formalaşmasında mütaliə xüsusi əhəmiyyət kəsb edir.\nUşaqları yay tətili dövrlərində xarici dillərlə də xüsusi maraqlanmağa zaman ayırmağa çağıran millət vəkili onları zamanlarını mənasız işlərə və ya verilişlərə, teleseriallara, şou proqramlarına ayırmamağa çağırıb: “Ölkəmizin daha da inkişafı üçün gənclərin savadlı, təhsilli, elmə və kitab oxumağın meyilli olması əsas şərtdir. Hesab edirəm ki, inkişafın yolu kitabdan, oxumaqdan, öyrənməkdən keçir!”.\nMillət vəkili gənclər arasında zərərli vərdişlərə narkomaniyaya, siqaretə, qumar oyunlarına aludə olan gənclərin artması hamımızı ciddi narahat etməlidir deyib və gəncləri bu zərərli vərdişlərdən tamam uzaq durmağa çağırıb və bu barədə geniş söhbət ediblər.\nGörüşün sonunda Q. Paşayeva uşaqlarla, gənclər və müəllimlərə müəllifi olduğu kitabları imzalı hədiyyə etməklə yanaşı məktəbin kitabxanasına gənclərin oxuması üçün çoxlu kitablar hədiyyə edib.


balina səsi sözaltı sözlük\n1. Bilmirəm təkcə mənə yoxsa hamıya rahatladıcı hiss bəxş edən səsdir ya yox. Nədənsə çox rahatlayıram balina səsi dinləyəndə. Yağış səsindən sonra ən çox sevidiyim ikinci səsdi. Heç bir musiqi bu ikisinin verdiyi həzzi verə bilməz mənə. Gecələri bunlardan birini dinləmədən yatmağım qeyri mümkündü. Bir az vahimə hissi bağışlaya bilər ancaq sonradan insan özünü rahatlamış hiss edir.\n16.09.2016 00:34, Phoenix\n2. delfin gülümsəməsi qədər şirin bir səsi yox amma heyvan təbiət səsləri insana dinclik verir\n17.09.2016 04:29, kittygirl\n3. Əsas da 52-hertz olanı dinləməyin adamı ürək xəstəsi edə biləcəyi şey. O bir-iki saatlıq musiqi qarışıq, asta, balina səsli videoları dinləyirəm arada və yox, heç də rahatlıq vermirlər. Dəhşətli səviyyədə kədərlidir. Həmişə çox kiçik ya da böyük olan varlıqlara yazığım gəlib. Balaca kərtənkələlər, ilbizlər ya da fillər, zürafələr, balinalar. Özlərini müdafiə etmək üçün həddindən artıq böyük/kiçikdirlər. Çünki iri gövdələriylə qorxduqarı nədənsə gizlənə bilməzlər və ayaq altında qalmaları mümkündür. Belə olmağı dünyadakı ən qorxunc şeylərdən biri kimi görünür. Balina səsləri istifadə edilərək yaradılmış bu şahəsər bənzəri musiqinin isə üzərinə o clickbait tipi " ÜRƏYi ZƏiF OLANLAR BAXMASIN."lardan vurmağım gəlir.\n02.11.2018 04:49, yall mind if i scream\n4. Incubus'ın(/un) the warmth adlı mahnısı da balina səsi ilə başlayır, bilən bilir.\n03.11.2018 02:05, khmelnytsky


Ailə Həkimi | «QIZIL ƏLLƏR»İN SAHİBİ\nYaxud məşhur cərrah Teymur Babayev intihara cəhd edən şəxsi necə həyata qaytardı?\nHəkimlik diplomu almaq o qədər də çətin deyil. Yaxşı həkim, «qızıl əllər»in sahibi adını qazanmaqsa, hamıya qismət olmur. Məşhur cərrah Teymur Babayev ikincilərin sırasındadır. "Qızıl əl" adını xalq verib ona. Təbii ki, səbəbsiz deyil. Çünki çoxlarına ikinci həyat bəxş edib. Hətta siması eybəcərləşdiyinə görə intihara cəhd edən şəxsi əvvəlki görkəminə qaytararaq, onu birdəfəlik bu fikirdən daşındırıb.\nQeyd edək ki, tibb elmləri doktoru, Tibb Universitetinin "Ağız və üz-çənə cərrahiyyəsi" kafedrasının professoru Teymur Babayev 1938-ci ilin 11 sentyabrında Bakıda həkim ailəsində dünyaya göz açıb. 1945-ci ildə 6 saylı orta məktəbə daxil olub. Orta məktəbi bitirdikdən sonra,1956-ci ildə indiki Tibb Universitetinin stomatologiya fakültəsinə daxil olub. 1961-ci ildə ali məktəbi bitirib və təyinatla Sabirabad rayonuna gedib. Üç il burada işləyib.\nDaha sonra Bakıya qayıdıb və Musa Nağıyev adına xəstəxanada çalışıb. Bir ildən sonra sənədlərini aspiranturaya təqdim edib. Təhsilini cərrahi stomatologiya kafedrasında davam etdirib və il yarımdan sonra göndərişlə Moskva Stomatologiya İnstitutuna gedib. 1969-cu ildə Moskvada namizədlik dissertasiyasını müdafiə etdikdən sonra Bakıya qayıdıb və 4 saylı stomatoloji poliklinikada cərrah-stomatoloq işləyib. 1971-ci ildən etibarən Tibb Universitetində assistent kimi fəaliyyət göstərən T.Babayev 1977-ci ildə dosent adı alıb. Üç il sonra isə yenidən Moskvaya gedərək doktorluq dissertasiyasını müdafiə edib. Təxminən iki il böyük alim N.A.Plotnikovla bir yerdə çalışıb, təcrübəsini bir qədər təkmilləşdirdikdən sonra yenidən vətənə dönüb. Elə o vaxtdan da Tibb Universitetində çalışır, həkimlər yetişdirir, insanlara həyat bəxş edir. Dövlət də onun əməyini yüksək qiymətləndirib. Məşhur cərrah "Tərəqqi" medalı ilə təltif olunub.\nYeri gəlmişkən, Teymur Babayev Moskvada işləyərkən dünyada ilk dəfə həyata keçirilən bütöv çənə sümüyünün köçürülməsi əməliyyatlarının iştirakçısı olub.\n- Teymur müəllim, müasir dövrdə geniş şəkildə tətbiq edilən plastik əməliyyatların tarixi hansı dövrə gedib çıxır?\n- "Plastik" sözü qədim yunan dilində şəkil vermə, biçimləndirmə anlamına gələn "plastos" sözündən götürülüb. Plastik və estetik cərrahiyyənin tarixi miladdan öncə 600-cü ilə gedib çıxır. Bir sıra tarixi mənbələrdə Hindistanda cəza olaraq kəsilmiş burnun sonradan necə bərpa edildiyi haqda məlumtlar var. İlk plastik əməliyyat - süd vəzinin kiçildilməsi - 1669-cu ildə həyata keçirilib. Amma bütövlükdə uğurlu əməliyyatlar XX əsrə təsadüf edir. Onu da deyim ki, plastik cərrahiyyənin inkişafına savaşlar, xüsusilə də İkinci Dünya Müharibəsi böyük təsir göstərib. Belə ki, müharibə zamanı meydana gələn orqan itkilərinin bərpası bu sahənin genişlənməsinə yol açıb. Təsadüfi deyil ki, ilk qarın dartma (yığdırma) əməliyyatı müharibədən bir qədər sonra, 1950-ci ildə həyata keçirilib. Yağ alma metodu isə 1960-1970 illərdən sonra tətbiq olunmağa başlayıb. Süd vəzi əməliyyatlarında slikondan istifadə isə 1963-cü ildə edilib. Bu gün plastik əməliyyatların müxtəlif metodları sürətlə inkişaf edir.\n- Siz əsasən rekonstruktiv əməliyyatlar aparırsınız. Bu əməliyyatın plastik əməliyyatların digər növlərindən fərqi nədir?\n- Öncə qeyd edim ki, plastik cərrahiyyə həm estetik, həm də rekonstruktiv cərrahiyyəni əhatə edir. Estetik cərrahiyyə üz və bədənə aid hissələri şəkilləndirmək, insanı gözəlləşdirmək məqsədi daşıyır. Bu əməliyyat əsasən burunda, dodaqlarda, üz nahiyəsinin yumşaq toxumalarında, göz qapaqlarında, qulaqlarda aparılır. Ancaq unutmaq lazım deyil ki, plastik cərrahiyyə yalnız süni gözəllik yaratmaq üçün həyata keçirilmir. Belə ki, plastik cərrahiyyənin bir qolu olan rekonstruktiv əməliyyatla pozulmuş üzvləri əvvəlki halına qaytarmaq mümkündür. İnsan bədəninin bütövlüyü, xarici görünüşü, anadangəlmə qüsurlar, infeksiyalar, iş və avtomobil qəzaları, yanıq və digər səbəblərdən şəkil dəyişkənliyinə uğraya bilər. Təbii ki, bu deformasiyalar insanın gündəlik yaşam tərzinə mane olur, estetik gözəlliyinin pozulması ilə yanaşı, psixoloji durumuna da mənfi təsirlər göstərir. Məhz rekonstruktiv cərrahiyyə hesabına həmin insanların deformasiyaya uğramış, itirilmiş bədən üzvləri yenidən bərpa olunur və bununla da onların cəmiyyətə adaptasiya olmasına, ruhi vəziyyətinin düzəlməsinə böyük kömək göstərilir.\nMəlumat üçün bildirim ki, latın dilində "reconstruction" sözündən götürülən bu ifadə yenidən yaratmaq, bərpa etmək mənalarını verir. Onu da deyim ki, rekonstruktiv əməliyyat bədənin yalnız bir nahiyəsi ilə bağlı deyil. Başdan-ayağadək vücudun bütün hissələrində rekonstruktiv əməliyyat aparıla bilər. Bunun üçün yaş sərhədi də yoxdur.\n- Teymur müəllim, konkret olaraq hansı hallarda bu əməliyyata ehtiyac yaranır?\n- Uşaqlarda dodaq-damaq yarıqları, baş sümüklərində şəkil pozğunluğu, barmaqlarda yapışıqlıq, artıq barmaq kimi problemlər olduqda, yeniyetmələrdə isə döşün olmaması, çənə yoxluğu, burunda olun pozuntular zamanı rekonstruktiv müdaxiləyə ehtiyac yaranır. Üz sinirlərinin iflici və dərin yaraları zamanı ortaya çıxan problemlər də rekonstruktiv cərrahiyyənin əhatə dairəsindədir.\nMüasir dövrdə əvvəllər düzəldilməsi mümkün olmayan, yaxud da çətin olan anadangəlmə və ya sonradan qazanılmış anormallıqlar, funksional pozğunluqlar indi daha asan bərpa olunur. Bu əməliyyatlar nəticəsində qopmuş, itirilmiş orqan sadəcə həmin hissəyə "yapışdırılmır", eyni zamanda bərpa edilən və ya yenisi ilə əvəz olunan orqanın bütün funksiyalarının bərpasına çalışılır.\nBir sözlə, rekonstruktiv cərrahiyə üzü və bədəni yenidən inkişaf etdirir, fiziki funksiyaları bərpa edir və gücləndirir. Anadangəlmə, qəza və ya xəstəlik nəticəsində əmələ gələn deformasiyaları minimuma endirir.\nOnu da qeyd edim ki, kosmetik gözəllik yaratmaq məqsədi ilə həyata keçirilən estetik əməliyyatlarla rekonstruktiv əməliyyatlar sıx əlaqədədir. Məsələn, üz iflici zamanı edilən əməliyyatla yalnız estetik gözəllik qaytarılmır, eyni zamanda üzdəki tarazlıq təmin olunur, mimik hərəkətlərin funksiyası bərpa edilir. Və ya genetik, hormonal dəyişikliklər, hər hansı bir xəstəlik nəticəsində ortaya çıxan döş deformasiyalarının əməliyyatına, yalnız gözəllik məqsədi ilə atılmış addım kimi baxmaq düzgün deyil. Məsələ burasındadır ki, bu çatışmazlıqlar əməliyyat nəticəsində bərpa olunmazsa, döş, bel və boyunda ağrılara səbəb olar, qozbellik yaranar, qollarda keyimə baş verə bilər.\n- Rekonstruktiv əməliyyat insanın əvvəlki simasını tam qaytarmağa imkan verirmi?\n- Bəzi hallarda əvvəlki simanı bərpa etmək çətin olur. Biz xəstənin şəklinə baxır, onun sifətini bərpa etməyə çalışırıq. Bəzən də xəstə özü əvvəlki sifətini istəmir, məsələn burnu böyük, əyri olubsa, deyir başqa cür istəyirəm. Əksər hallarda biz xəstənin istəyinə uyğun olaraq əməliyyat aparırıq. Əməliyyatdan öncə xəstə ilə danışırıq və bir çox hallarda onun istəyini nəzərə alırıq.\n- Bəllidir ki, uşaqlar daim hərəkətdə olduqlarından tez-tez yıxılırlar. Və bu zaman müəyyən zədələr də alırlar. Bu zədələr sonrakı illərdə fəsadlar yarada bilərmi? Valideynlərə nə məsləhət görərdiniz?\n- Uşaqları hər zaman qorumaq və onlara qarşı həmişə diqqətlə yanaşmaq lazımdır. Həqiqətən də uşaq hər zaman hərəkətdə olduğundan harasa dəyir, yıxılır və bu zaman yüngül və ağır zədələr alır. Amma valideynlər səhlənkarlıq göstərərək həkimə müraciət etmirlər. Yaş artdıqda isə həmin zədələr müxtəlif fəsadlar törədir. Məsələn, erkən yaşlarında yıxılıb burnu zədələnən uşağın böyüdükcə aldığı zədənin nəticəsi burunda çəpər əyilmələri şəklində özünü büruzə verə bilər. Bu isə təbii ki, onun yaxşı nəfəs almasında problemlər yaradır, qaça bilmir. Bununla da zəncirvari proses başlayır: tənnəffüs yolları xəstələnir, ürəyə güc düşür, ağciyərlər yüklənir, bəzi hallarda bronxit, allergik rinit, laringit kimi xəsətliklər yaranır. Hər kəsə bəllidir ki, uşaqlarda müxtəlif vərdişlər olur, bəziləri qələm çeynəyir, dişinə çöp salır, bəziləri uzun müddət əmzik yeyir və s. Bu vərdişlərə diqqətlə yanaşmaq lazımdır. Məsələ burasındadır ki, 3-4 yaşına kimi əmzik yeyən uşaqlarda üst çənədəki dişlər qabağa, alt çənə isə arxaya doğru formalaşır. Bunun nəticəsində də yemək yeyərkən qida yaxşı xırdalanmır, həzm prosesində müxtəlif fəsadlar əmələ gəlir, hətta mədə xəstəliklərinə gətirib çıxarda bilir. Ona görə də mən valideynlərə məsləhət görərdim ki, uşaq zədə alarsa, onda müxtəlf vərdişlər varsa, mütləq mütəxəssisə müraciət etsinlər ki, sonradan yarana biləcək fəsadların qarşısı alınmış olsun.\n- Göründüyü kimi, adları çəkilən əməliyyatlar o qədər də asan keçmir. Hər bir əmliyyatın özünəməxsus çətinliyi olur. Amma bununla belə yəqin ki, yaddaşınızda ən çətin keçən əməliyyatlar siyahısı da var...\n- Çətin keçən əməliyyatlarım çox olub. Amma həqiqətən biri lap çətin olub. İntihar məqsədilə ov tüfəngini çənəsinə söykəyib, özünü güllələyən bir xəstəm vardı. Güllə onun alın nahiyəsindən çıxmışdı, amma əsas orqanları zadələmədiyi üçün sağ qalmışdı. Güllə onun sifətini demək olar ki, iki yerə bölmüşdü. Üç il həmin xəstənin üzərində işlədim və bir neçə əməliyyatdan sonra o normal həyata qayıtdı.\n- Teymur müəllim, sizin yolunuzu davam etdirənlər varmı?\n- Mənim çox peşəkar, hazırlıqlı tələbələrim var. Vaxtilə Azərbaycanda bu sənət yaxşı inkişaf etməmişdi. Ona görə də mən bu sənətin incəliklərini Moskvada öyrənmişəm. İndi də həmin incəlikləri tələbələrimə öyrədirəm. Onların arasında elmlər namizədi olanlar da var. Kafedramızda dörd elmlər doktoru çalışır. Nəzərinizə çatdırım ki, Azərbaycanda qonşu ölkələrlə müqayisədə plastik cərrahiyyə əməliyyatları çox yüksək səviyyədə aparılır.\n- Yeri gəlmişkən, Azərbaycanda bu sənətin vəziyyəti necədir, gələcəyini necə görürsünüz?\n- Getdikcə ölkəmizdə bu sahə genişlənməyə başlayır. Əvvəllər məcburiyyət qarşısında qalan, hər hansı qəzaya uğrayan insanlar plastik əməliyyatlara üz tuturdularsa, indi estetik cəhətdən gözəl görünmək istəyənlər də həddindən artıq çoxdur. Təbii ki, inkişaf olan yerdə problem də olur. Bizdə plastik cərrahiyyəni dərindən öyrənmək üçün fakültələr, dərs vasaiti yoxdur. Düzdür, biz yuxarı kurs tələbələrinə bu haqada məlumat veririk, amma təbii ki, bizim dediklərimiz yetərli olmadığından onlar xaricdə oxumağa məcbur olurlar. Müsbət cəhət odur ki, xarici ölkələrdə bu sənəti öyrənən vətəndaşlarımız vətənə qayıdıb, burada işləyirlər.\n5275 dəfə oxunub\nANATOMİYA - TİBBİN ƏLİFBASI\nVaqif Şadlinski: «Diri ikən öyrənirik, ölü ikən öyrədirik!». Professor Vaqif Şadlinski 1940-cı ildə anadan olub. 1970-ci ildən insan anatomiyası kafedrasında çalışır. 1982-ci ildə namizədlik, 1999-cu ildə isə doktorluq dissertasiyasını müdafiə edib. 1995-ci ildən insan anatomiyası kafedrasına rəhbərlik edir.


Afrin həbsxanalarından azadlığa buraxılan İŞİD-çilər türk ordusuna qarş | azadinfo.az\n30 Yanvar 2018 admin 0 Comment\nİŞİD terrorçuları Afrin əməliyyatlarında PYD/PKK qüvvələrinə dəstək olmaq məqsədilə bu bölgəyə gəlirlər.\nAzadinfo.az Axar.az-a istinadən xəbər verir ki, bu barədə ASO-nun xüsusi əməliyyatlar üzrə komandiri Cəmil Karmo “Anadolu” agentliyinə açıqlamasında deyib.\nO, Afrin həbsxanalarından azadlığa buraxılan İŞİD-çilərin türk ordusuna qarşı vuruşduğunu bildirib:\n“PKK ABŞ-ın dəstəyi ilə Rakkada nəzarəti ələ keçirəndən sonra burada büro yaradıb. Xeyli sayda İŞİD üzvünə PKK-nın tərəfinə keçmələri qarşılığında cəzadan qurtula biləcəkləri və adlarının terrorçular siyahısından çıxarılacağı vəd edilib. Hətta onlara tanınmış İŞİD-çilərin xilas ediləcəyi barədə də söz verilib. Seçim şansları olmayan terrorçular bu təkliflə razılaşıblar. Onlar da öz ölkələrindəki İŞİD-çilərə mesaj göndərərək, silahdaşlarını PKK-ya qatılmağa çağırırlar”.\nKomandirin sözlərinə görə, İŞİD-çilərin PKK sıralarına qatılmasından sonra bombalı hücumlarda sayı artıb:\n“PKK-çılar həmin İŞİD üzvlərindən bomba, bombalı maşın hazırlamağı öyrəniblər. Bir müddətdir ki, sözügedən ərazidən bomba yüklənmiş nəqliyyat vasitələri ilə bağlı problemlər yaşayırıq. İki həftə əvvəl terrorçular bomba yüklənmiş motosikletlə məni hədəfə almışdılar. Hələ də müalicə olunuram”.\n← Ərdoğandan sərt mesaj: Nə vaxt işimiz bitsə, o zaman Suriyadan çıxacağıq!\nRusiya qırıcısını vuranları darmadağın etdi – Video →


خبرگزاری شبستان - İstanbulda İƏT-nın Qüdslə bağlı toplantısı keçirilir\nServis Əsas səhifə Zaman : Wednesday, December 13, 2017 Xəbər kodu : 31856\nİstanbulda İƏT-nın Qüdslə bağlı toplantısı keçirilir\nŞəbistan Xəbər Agentliyi: İslam Əməkdaşlıq Təşkilatının (İƏT) Qüds məsələsi ilə bağlı İstanbulda fövqəladə toplantısı keçirilir.\nİslam Əməkdaşlıq Təşkilatının (İƏT) Qüds məsələsi ilə bağlı İstanbulda fövqəladə toplantısı keçirilir.\nŞəbistan Xəbər Agentliyinin məlumatına görə,təşkilatın əsas gündəm məsələsi Qüds böhranı olacaq. Türkiyə Prezidenti Rəcəb Tayyib Ərdoğanın istəyi ilə keçirilən iclasda 16 ölkənin lideri, 3 ölkənin baş naziri, 1 ölkənin baş nazirinin müavini iştirak edəcək. İclasda iştirak edən ümumi dövlətlərin sayı 48 olacaq.\nTürkiyənin xarici işlər naziri Mövlud Çavuşoğlu İslam Əməkdaşlıq Təşkilatı (İƏT) Xarici İşlər Nazirləri Görüşünün açılışda çıxış edək, "Şərqi Qüdsü Fələstinin paytaxtı olaraq tanıyan bizlər, digər ölkələri Fələstin dövlətini 1967-ci sərhədləri əsasında və paytaxtı Şərqi Qüds olacaq şəkildə tanımağa təşviq etməliyik", - deyə bildirib.\nİƏT-in ümumi iclası Bakı vaxtı ilə saat 08:00-da başlayıb. Artıq təşkilatın iclasında iştirak üçün Azərbaycan, Şimali Kipr, Fələstin və İran prezidentləri, Qətər kralı İstanbula gedib. Bu gün Küveyt kralının da yaxın saatlarda İstanbula gəlməsi gözlənilir.\nSəudiyyə Ərəbistanı, Misir, Birləşmiş Ərəb Əmirlikləri, Yəmən, ümumilikdə, 9 islam ölkəsi hələlik görüşə qatılmaqla bağlı heç bir açıqlama verməyiblər.\nABŞ prezidenti Donald Tramp dekabrın 5-də Qüdsü (Yerusəlim) İsrailin paytaxtı kimi tanıdığını, Tel-Əvivdəki ABŞ səfirliyinin bu şəhərə köçürüləcəyini bəyan edib. Bu səbəbdən İslam Əməkdaşlıq Təşkilatının hazırkı sədri Türkiyənin prezidenti Rəcəb Tayyip Ərdoğan təşkilatın fövqəladə Sammit keçirilməsini təklif edib.


Qazaxlı könüllülər də ölkə başçısının onlara olan etimadını layiqincə doğruldurlar - Xəbərlər - QAZAX RAYON Icra Hakimiyyəti\nQazaxlı könüllülər də ölkə başçısının onlara olan etimadını layiqincə doğruldurlar\nMəlum olduğu kimi, könüllülük öz iradəsi və sərbəst seçimi əsasında əvəzi ödənilməyən fəaliyyət növüdür. Hazırda dünyada ictimai və cəmiyyət maraqları naminə təmənnasız əmək sərf edən və sözün bütün mənalarında, dünyanı gözəlləşdirməyə çalışan insanların sayı on milyonlarladır. Cənab Prezident İlham Əliyevin çıxışlarında hər zaman gənclərimizin milli vətənpərvərlik ruhunda tərbiyə olunmalarının vacibliyini önə çəkməsi, Azərbaycanda könüllülük hərəkatının indiki səviyyədə inkişaf etməsi məhz həmin vətənpərvərlik ruhunun, vətəndaşlıq mövqeyinin, milli təəssübkeşliyin parlaq örnəyi hesab edilir. Təsadüfi deyil ki, ölkə başçısı İlham Əliyevin 30 dekabr 2019-cu il tarixli Sərəncamı ilə 2020-ci ilin ölkəmizdə “Könüllülər ili” elan edilməsi bu hərəkatın daha mütəşəkkil xarakter almasını təmin etməklə yanaşı, gənclərin fərdi inkişafına təkan vermək, onlarda sosial məsuliyyət hissini artırmaq, gəncliyin potensialından xalqın rifahı və ölkəmizin dayanıqlı inkişafı üçün səmərəli şəkildə faydalanmaq məqsədlərini də özündə nümayiş etdirir. Bu Sərəncam bir daha Azərbaycan gəncliyinə göstərilən böyük etimad, gənclərimizin potensialına olan tükənməz inamın göstəricisi, eyni zamanda, könüllü gənclərimizin fəaliyyətinə verilən ən yüksək dəyərdir.\nRespublikamızın hər yerində olduğu kimi, Qazaxda da 2020-ci ilin “Könüllülər ili” elan olunması gənclər, xüsusən də rayonda fəaliyyət göstərən könüllülər tərəfindən bu gün də böyük minnətdarlıq hissi ilə qarşılanır. Qazaxlı könüllülər ölkə başçısı tərəfindən onlara göstərilən etimadı öz fəaliyyətləri ilə hər zaman doğrultmağa çalışırlar. Ölkəmizdə koronovirus (COVID-19) infeksiyasının yarada biləcəyi təhlükə ilə mübarizədə dövlət tərəfindən həyata keçirilən tədbirlərə böyük həvəslə qatılmaqla bunu bir daha nümayiş etdirdilər.\nRespublika Prezidenti İlham Əliyevin və Birinci vitse-prezident Mehriban xanım Əliyevanın çağırışlarına cavab olaraq, Azərbaycanda fəaliyyət göstərən könüllü təşkilatları və hərəkatları tərəfindən yaradılmış Azərbaycan Könüllülərinin Əlaqələndirmə Mərkəzi (AKƏM) öz fəaliyyətini davam etdirməkdədir.\nYeni növ koronovirus (COVID-19) infeksiyasının yarada biləcəyi təhlükə ilə mübarizədə dövlət tərəfindən həyata keçirilən tədbirlərin dəstəklənməsi məqsədilə 27 mart 2020-ci il tarixində formalaşan və fəaliyyətində “ASAN Könüllüləri” Gənclər Təşkilatı, “Regional İnkişaf” İctimai Birliyi, “BİR Tələbə-Könüllü” Proqramı, “Könüllü DOST” Proqramı, “Aqrar İnkişaf Könüllüləri” İctimai Birliyi, “Nəqliyyat Könüllüləri” Proqramı, Bakı Şəhər Halqası Könüllüləri, “Miqrasiya Könüllüsü” İctimai Birliyi, “Könüllü gömrükçü” Dəstəsi, “Turizm Könüllüləri” İctimai Birliyi, “Diplomatiya Könüllüləri” Qrupu, “Ekokönüllüləri” Qrupu, “Azərbaycan Diaspor Könüllüləri” Proqramı, “SƏLİS Könüllüləri” İctimai Birliyi, “Azərbaycan İdman Könüllüləri” İctimai Birliyi, “AFFA və Avro-2020” Könüllülər Proqramı və “Gənc Könüllülər” Hərəkatı Mərkəzi, digər təşkilat və hərəkatların iştirak etdiyi Mərkəzin işinin əlaqələndirilməsi Azərbaycan Respublikası Gənclər Fondu tərəfindən həyata keçirilir.\nÖlkə Prezidentinin “Biz birlikdə güclüyük!” çağırışına əsasən Qazax Rayon İcra Hakimiyyəti və "Qazax” Xeyriyyə İctimai Birliyinin üzvləri tərəfindən start verilən sosial aksiyada Qazax Gənclərin İnkişaf və Karyera Mərkəzinin “Gənc Könüllülər”i də fəallıq nümayiş etdirdilər. Aksiya başlayan ilk gündən dövlət qayğısı sayəsində rayonda daim atəş altında olan sərhəd kəndlərində yaşayan sakinlərə, Qarabağ müharibəsi əlillərinə, Çernobl əlillərinə, hərbi xidmət əlillərinə, aztəminatlı və çoxuşaqlı ailələrə, hemodializ müalicəsi alan xəstələrə, rayonun uzunömürlü sakinlərinə, Böyük Vətən Müharibəsi iştirakçılarına sovqatların paylanılmasında yaxından iştirak etdilər.\nÖlkə Prezidenti İlham Əliyevin 2020-ci ili “Könüllülər ili” elan etməsi ilə əlaqədar bir sıra rayonlarda başlanan “Könüllü qonaq” təşəbbüsünə qoşulan Qazax Gənclərin İnkişaf və Karyera Mərkəzinin könüllüləri bu aksiyanı uğurla həyata keçirdilər. Fəal gənclərin qatıldığı bu aksiya qonaq olduqları ev sahibləri tərəfindən də maraqla qarşılandı. Sözügedən təşəbbüsün əsas məqsədi isə qayğıya xüsusi ehtiyacı olan ailələrin və tənha şəxslərin evlərinə baş çəkərək təmizlik işləri aparmaq, evlərdə, həyətlərdə və bağlarda səliqə-sahman yaratmaqdır.\n“Böyüklərimizi qoruyaq!” devizi altında paytaxt və regionlarda könüllülər minlərlə tənha ahılların, aztəminatlı ailələrin, şəhid ailələrinin, fiziki məhdudiyyəti olan şəxslərin evlərinə baş çəkmiş, onlara müxtəlif ərzaq və gündəlik təlabat məhsullarından ibarət bağlamaların çatdırılmasında köməklik göstərmişlər. Ümumilikdə, ölkəmizin 28 şəhər və rayonunda minə yaxın könüllü fəaliyyətə cəlb olunaraq həssas kateqoriyadan olan 6254 ailəyə dəstək göstərilməsində iştirak etmişdir. Qazax Gənclərin İnkişaf və Karyera Mərkəzinin könüllüləri bu aksiyaya qoşulmaqla əsl həmrəylik göstərdilər.\n8 aprel tarixində başlayan “Könüllü Qonşu” aksiyası çərçivəsində 44 şəhər və rayonda könüllülər tərəfindən məhəllə və binaların girişində xüsusi elanlar vasitəsilə əlaqə nömrələri paylaşılmış, ehtiyacı olan şəxslər barədə məlumat verilməsi xahiş edilmişdir. Bu nömrələrə daxil olan zənglər əsasında könüllülər vətəndaşların öz vəsaiti hesabına gündəlik ərzaq məhsullarının, dərman vasitələrinin alınmasına və kommunal ödənişlərinin həyata keçirilməsinə köməklik göstərirlər. Qazax Gənclərin İnkişaf və Karyera Mərkəzinin könüllüləri bu aksiyaya da qoşuldu və üzərilərinə düşən vəzifəni layiqincə yerinə yetirdilər.\nKönüllülüyün həqiqətən də könül işi olduğunu sübut edən gənclərin fəaliyyəti bununla yekunlaşmadı. Onlar əhali arasında pandemiya ilə bağlı maarifləndirmə işlərinin aparılması, küçədə maskasız gəzən şəxslərə tibbi maskaların paylanması, həmçinin günümüzün görünməyən qəhrəmanları olan polis və tibb işçilərinə könüllülər adından təşəkkür mesajlarının çatdırılmasında da böyük həvəslə iştirak etdilər.\nOnu da qeyd edək ki, ötən il olduğu kimi, bu il də Qazax Rayon İcra Hakimiyyəti “Könüllülük fəaliyyəti haqqında” Azərbaycan Respublikasının Qanununa müvafiq olaraq öz strukturunda könüllülük fəaliyyətinə başlayıb. Əsas məqsəd ölkə Prezidentinin 2017-ci il 15 sentyabr tarixli 3236 nömrəli Sərəncamı ilə təsdiq edilmiş “Azərbaycan gəncliyi 2017-2021-ci illərdə” Dövlət Proqramı”nda və dövlət başçısının 2019-cu il fevralın 1-də Azərbaycan Gəncləri Gününə həsr olunmuş Respublika toplantısındakı çıxışında dövlət orqanlarına gənclərin potensialından daha səmərəli istifadə etmək, cəmiyyətin bütün sahələrində gənclərin fəal iştirakına şərait yaratmaq, onlara peşə vərdişlərini aşılamaq və təcrübi biliklərini artırmaq, onların yaradıcı və innovativ potensialının üzə çıxarılmasını dəstəkləmək və ölkədə könüllülük hərəkatını inkişaf etdirmək vəzifəsini olduğu kimi icra etməkdir. Bu məqsədlə Qazax Rayon İcra Hakimiyyəti Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyi ilə əlaqələndirməklə ölkədə gənclər arasında könüllülük fəaliyyətinin daha geniş təşviq edilməsinə başlayıb və bu istiqamətdə işləri davam etdirir. Sevindirici hal isə odur ki, bu istək gənclər tərəfindən də maraqla qarşılanır.\nBöyük Vətən Müharibəsi iştirakçılarını ziyarət\nUzunömürlü sakinləri ziyarət\n"Könüllü qonaq” aksiyası\n"Böyüklərimizi qoruyaq!” və "Könüllü Qonşu” aksiyaları\nPandemiya ilə bağlı maarifləndirmə işi


SEMİNARLAR -"MediaMən" Jurnalistika Məktəbi Layihəsi\n"MediaMən" Jurnalistika Məktəbi Layihəsi\nAzərbaycan Jurnalistlər Şəbəkəsi İB (AJN) və Gənclər üçün Təhsil Mərkəzi İB (GTM) Azərbaycan Mətbuat Şurasının təşkilatı dəstəyi ilə gənclər üçün jurnalistika məktəbi layihəsinə başlayır. “MediaMən” adlanan yeni layihə jurnalist olmaq istəyən 20 gənci bir araya gətirərək müfəssəl hazırlanmış təlim proqramı və praktik məşğələlərlə jurnalistkaya dair bilik və bacarıqlar öyrədəcək.\nİki ay davam edəcək layihə boyunca iştirakçılar tanınmış jurnalistlərin təlimlərində iştirak edərək peşəkar media qurumlarına təşkil olunan turlara qatılmaq imkanı əldə edəcəklər. Layihədə əsasən foto, radio, qəzetçilik, televiziya və onlayn jurnalistika dair təlimlər təşkil olunacaq. “MediaMən” layihəsində aktiv olan iştirakçılar təlimlərin yekununda sertifikatlarla təltif olunacaqlar.\nÖlkənin aparıcı media qurumlarından Trend İnformasiya Agentliyi, Kaspi qəzeti və Modern.az saytı bu layihəyə informasiya dəstəyi göstərəcək.\nBu layihədə hər bir Azərbaycan gənci iştirak edə bilər. Bunun üçün “MediaMən” Müraciət Formasını dolduraraq 20 aprel 2014-cü il tarixindən gec olmayaraq göstərilən elektron poçt ünvanına göndərmək lazımdır: mediyaman@gmail.com\nLayihə haqqında daha ətraflı məlumatı bu mediamanschool.wordpress.com linkdən əldə edə bilərsiniz\nDate: 13.04.2014, 719 users viewed this page.